open-index/open-wikipedia-markdown huggingface dataset:
過客

《**過客**》（），係香港無綫電視一套電視劇，喺1981年2月9號到3月13號逢禮拜一到五20:30-21:30喺翡翠台首播，長25集，由黃日華、鄭裕玲、石修、苗僑偉、楊群、劉丹、關海山、廖啟智、陳敏兒、陳嘉儀主演，監製李添勝。

類:1981年無綫電視劇集
中華人民共和國第十一屆全運會體操比賽－女子個人全能

**中華人民共和國第十一屆全運會體操女子個人全能項目**2009年9月19號喺濟南奧體中心體育館舉行。喺資格賽排頭24位嘅運動員可以入決賽，每個參賽單位最多可以派2位運動員，同埋3位候補運動員。

## 比賽成績

類:中國運動
類:濟南
類:體操
美麗人生 (無綫電視劇)

《**美麗人生**》（）係香港無綫電視一套電視劇，喺2001年2月5號到4月6號逢禮拜一到五19:30-20:30喺翡翠台首播，長45集，由林家棟、郭可盈、陳浩民、葉璇、張燊悅、陳鍵鋒、施念慈、夏雨、米雪主演，監製李添勝。
外父唔怕做

《**外父唔怕做**》（），係香港無綫電視一套電視劇，喺1998年12月21號到1999年1月15號逢禮拜一到五19:30-20:30喺翡翠台首播，長20集，由秦沛、張家輝、楊千嬅、蘇玉華、傅明憲、謝天華、黃新主演，監製梅小青。
羅密歐勒布朗

**羅密歐勒布朗**（，）係加拿大新聞從業員同政治人，喺1995年到1999年間做第25任加拿大總督。

## 出面網頁
納蒂森

**納蒂森**閣下（，）係加拿大律師同政治人，喺1990年至1995年期間出任第24任加拿大總督。

## 出面網頁

類:律師
珍蘇維

**珍蘇維**（；）係加拿大新聞從業員同政治人，喺1984年到1990年間出任過第23任加拿大總督，係加拿大第一位女性行政總督。

## 參考

## 出面網頁
愛德華施賴爾

**愛德華·施賴爾**閣下（，）係加拿大外交官同政治人，1979至1984年期間出任第22任加拿大總督。 

## 出面網頁
雷捷

**朱利斯 雷捷**閣下（，）係加拿大外交官同政治人，1974年至1979年期間出任第21任加拿大總督。

## 出面網頁
莊美楷

**莊美楷**閣下（，）係加拿大新聞從業員同政治人，生於海地，喺2005年至2010年期間出任第27任加拿大總督。

## 出面網頁
大衛莊士敦

**大衛莊士敦**（，）係加拿大教授同政治人，喺2010年到2017年做第28任加拿大總督。

## 出面網頁
美麗人生

**美麗人生**可以係：
## 影視作品
* 美麗人生 (無綫劇集)：2001年無綫電視劇集。
* 美麗人生 (TBS劇集)：日本TBS劇集。
* 美麗人生 (大愛電視劇)：台灣大愛電視台連續劇。
* 美麗人生 (超視電視劇)：台灣超級電視台2002年連續劇。
* 美麗人生 (民視電視劇)：台灣民視無線台2005年連續劇。
* 美麗人生 (中國大陸電視劇)：2008年中國大陸電視劇，由李雪健主演。
* 美麗人生 (意大利電影)：1997年意大利電影。
* 美麗人生 (美國電視劇)：CW電視台2009年電視劇。
* 美麗人生 (台視電視劇)：台灣台視2022年連續劇。

## 音樂
*美麗人生 (梁静茹專輯)
*美麗人生 (溫碧霞專輯)
*Beautiful Life (陳法拉專輯)
勒布朗

**勒布朗**（；，）係法國安德爾嘅市鎮，亦係中央－盧華爾山谷中間嘅城鎮。

類:法國城市
美麗人生 (TBS劇集)

**美麗人生**（；；）係日本東京廣播公司喺2000年播嘅愛情劇集，一共11集。劇集主要講一位雖有動手能力但冇咁受歡迎嘅男飛髮佬沖島柊二，同位跛咗隻腳嘅女圖書管理員町田杏子嘅愛情故仔。

亞洲電視喺2003年暑假播過呢部片。

## 劇情
柊二係位好叻嘅飛髮佬，咁啱喺圖書館撞正跛咗隻腳嘅圖書管理員——杏子。柊二諗住請杏子返嚟做髮型模特，點知用咗佢嘅設計雜誌嚟起咗杏子嘅底而產生誤會。不過杏子冇怨天尤人，雖然事業唔成，但佢同柊二一齊好快拉埋天窗。雖然佢身邊啲老友猛咁反對佢嘅愛情事業，但佢話一樣實得，不過杏子始終重係死咗。好多年之後，柊二喺海邊開咗間飛髮舖嚟紀念杏子嘅證明。

## 出鏡人馬

## 連出去
* 美麗人生=ビューティフルライフ-日本偶像劇場
* 美麗人生 喜樂福日本情報

類:日本電視劇
類:愛情劇
莊士敦

**莊士敦**可以係：
## 地名
;
* 莊士敦 (南卡羅萊納州)
* 莊士敦 (北卡羅萊納州)
* 莊士敦 (賓夕凡尼亞州)
* 莊士敦 (羅德島州)
* 莊士敦 (奧克拉荷馬州)
;
* 莊士敦 (北領地)
## 人名

* 莊士敦 (大清)
* 大衛莊士敦
* 比爾莊士敦：幾位
* 佐治莊士敦：幾位
* 珍妮花莊士敦
指揮官

**指揮官**（，縮寫：**CO**）係軍隊裏面擁有指揮權嘅軍官，擁有最高嘅決定權，喺作戰其間，可以根據當時嘅局勢，對佢嗰隊嘅下屬發出命令，要佢哋執行。現代嘅軍隊，指揮官受到軍法拘束，佢需要肩負對佢嗰隊組織嘅責任，負責佢所屬嘅部員嘅安危。
俄羅斯聯邦主體

**俄羅斯聯邦主體**係俄羅斯嘅一級政區，2022年總共有89個，但其中6個國際普遍承認屬烏克蘭領土。

唔計6個俄佔烏克蘭領土，83個俄羅斯聯邦主體可以分做下面6類：
*46個州
*21個自治共和國
*9個邊疆區
*4個自治區
*2個聯邦直轄市
*1個自治州
俄羅斯嘅州

**州**係俄羅斯最主要嘅一類聯邦主體，總共有46個。

## 一覽
* 阿穆爾
* 阿爾漢格爾斯克
* 阿斯特拉罕
* 別爾哥羅德
* 布良斯克
* 車里雅賓斯克
* 伊爾庫茨克
* 伊凡諾禾
* 加里寧格勒
* 卡盧加
* 克麥羅禾
* 基洛夫
* 科斯特羅馬
* 庫爾幹
* 庫爾斯克
* 列寧格勒
* 利佩茨克
* 馬加丹
* 莫斯科
* 莫曼斯克
* 諾夫哥羅德
* 諾夫哥羅德
* 新西伯利亞
* 鄂木斯克
* 奧倫堡
* 奧廖爾
* 奔薩
* 普斯科夫
* 羅斯托夫
* 梁贊
* 薩哈林
* 薩馬拉
* 薩拉托夫
* 斯摩棱斯克
* 斯維爾德洛夫斯克
* 坦波夫
* 托木斯克
* 圖拉
* 特維爾
* 秋明
* 烏里揚諾夫斯克
* 伏拉迪米爾
* 伏爾加格勒
* 禾洛格達
* 佛洛尼茲
* 雅羅斯拉夫爾
俄羅斯嘅共和國

**共和國**係俄羅斯嘅一類聯邦主體，總共有21個係國際公認同埋3個係有爭議。

## 一覽
### 國際公認
* 阿迪格
* 阿爾泰
* 巴什科爾托斯坦
* 布里亞特
* 車臣
* 楚瓦什
* 達吉斯坦
* 印古什
* 卡巴爾達-巴爾卡爾
* 卡爾梅克
* 卡拉恰伊-切爾克斯
* 卡累利阿
* 哈卡斯
* 科密
* 馬里埃爾
* 莫爾多瓦
* 北奧塞梯-阿蘭
* 薩哈
* 韃靼斯坦
* 圖瓦
* 烏德穆爾特

### 有爭議
呢三個共和國嘅主權，根據國際法屬於烏克蘭，但係依家實際由俄羅斯控制：
* 克里米亞共和國
* 頓涅茨克人民共和國
* 盧甘斯克人民共和國
俄羅斯邊疆區

**邊疆區**係俄羅斯嘅一類聯邦主體，總共有9個。

## 一覽
* 阿爾泰
* 琴察加
* 哈巴羅夫斯克
* 克拉斯諾達爾
* 克拉斯諾亞爾斯克
* 彼爾姆
* 濱海邊疆區
* 斯塔夫羅波爾
* 外貝加爾
俄羅斯自治區

**自治區**係俄羅斯嘅一類聯邦主體，總共有4個。

## 一覽
*楚科奇
*漢特-曼西（行政上歸秋明州管）
*涅涅茨（行政上歸阿爾漢格爾斯克州管）
*亞馬爾-涅涅茨（行政上歸秋明州管）
俄羅斯聯邦直轄市

**聯邦直轄市**係俄羅斯嘅一類聯邦主體，總共有3個。

## 一覽
*莫斯科
*聖彼得堡
*塞凡堡（烏克蘭聲稱有主權，畀多數國承認）
朝鮮水軍

**朝鮮水軍**（) 係大朝鮮國嘅水師。喺壬辰倭亂時，曾經同大明聯合阻止日本豐臣秀吉嘅攻打。
索韋

**索韋**（；，）可以係：
* 珍妮索韋：加拿大政治人同夫人。
* 阿瑟索韋：加拿大政治人。
* ：加拿大宗教師。
M+park漫廣場

**M+park漫廣場**係中國廣東廣州一大型現代化商場，2017年12月22號開業，位置喺天河區中山大道東1242號（珠吉村近珠吉路口）。

佢既係廣東天控股集團屬下嘅大型商場，又係天河東第一間以音樂做主題體驗同景觀嘅大商場。

## 攷

類:廣州嘅廣場
類:廣州嘅商場
類:天河區
莫竣名

**莫竣名**（，）係香港男模特兒，2017年開始幫viuTV拍節目。

## 簡歷
莫竣名大學讀香港中文大學數學系，畢業後做過中小學數學補習教師。佢讀書期間已經開始做兼職模特兒，當中2017年3月拍嘅麒麟啤廣告，畀人覺得佢個樣似金城武、高以翔同梁朝偉混合體，同年開始做埋viuTV節目主持。

## 演出
### 節目主持（ViuTV）
*2017年：《入住請敲門》
*2018年：《G-1格鬥會2》（嘉賓主持）
*2018年：《一路向西伯利亞》
*2018年：《入住請敲門2》
*2019年：《入住請敲門4》
*2020年：《飛檳吧！男神》
### 節目演出（ViuTV）
*2020年：《辣伙頭·開火》（第4集「星級食客」）
### 電視劇（ViuTV）
*2024年：《絲絲》 飾 Derek

## 出面網頁
*
*
嘉裕太陽城廣場

**嘉裕太陽城廣場**係中國廣東廣州一大型現代化商場，2009年12月20號開業，位置喺白雲區廣州大道北1811號（白雲山東邊嘅京溪村近正南方醫院斜對面）。

佢係嘉裕集團喺珠江新城開發咗維家思廣場之後嘅第二間商場，亦係白雲區第一間超大型購物中心。

## 攷

## 出面網頁
* 

類:廣州嘅廣場
類:廣州嘅商場
類:廣州市白雲區
東方絲綢大酒店

係中國廣東廣州嘅一間三星級酒店，1990年3月18號開業，位置喺越秀區東風東路752號（羊城晚報社對面）。

佢係廣東省絲綢紡織集團公司同香港EASYFACT公司一齊合作搞嘅酒店。有23層樓，夾埋有212間客房。間嘢曾經喺2005年重新裝修過。

## 攷
* 广州东方丝绸大酒店 创新中国酒店網

類:廣州嘅酒店
黃泆潼

**黃泆潼**（**Iris Wong**，），藝名**Miss Yellow**，原名**黃普恩**，係香港DJ，亦做過電影演員同無綫電視女藝員。
衛詩雅

**衛詩雅**（，），前藝名**詩雅**，係香港女演員，亦做過模特兒同埋鑽石銷售員。而家係英皇娛樂集團旗下嘅藝人。

## 名字
衛詩雅係佢嘅真名，但係入行無耐經紀人公司因應演藝圈已有「衛詩」，所以建議佢省略「衛」字變成「詩雅」。到咗後來衛詩淡出，但係又有連詩雅入行，衛詩雅覺得避來避去唔係辦法，所以就主動向經紀人公司建議，用返佢嘅原名「衛詩雅」。

## 背景

衛詩雅喺香港上水太平邨長大，屋企有一姊三弟，阿爸係一名地盤工人。佢喺2002年上水官立中學畢業，中五畢業之後同埋朋友到六福珠寶任職鑽石銷售員，任職期間考取到專業鑽石鑑定證書。衛詩雅十六歲已經擔任兼職模特兒，到咗 2008年獲當時所屬嘅模特兒公司 Jamcast 介紹去為電視劇《四葉草之盛裝舞步愛作戰》作角色試鏡。結果佢成功入圍，並且對演戲產生興趣，之後就簽約成為英皇娛樂集團旗下嘅女藝人，由霍汶希擔任佢嘅經理人。衛詩雅而家仍然活躍喺娛樂圈，並且攻讀寵物美容及傳心術課程，為開寵物美容店做準備。

## 演出
### 電視劇
#### [[無綫電視]]

#### [[香港電台]]

#### [[ViuTV]]

#### [[now TV]]

#### 其他

### 電視節目（ViuTV）
*2022年：《天生食材必有用》 第5集嘉賓
*2023年：《讓我一次買個夠》第2集嘉賓
*2023年：《正一廣東話》第9集嘉賓
*2024年：《準時開飯》 第269集嘉賓
*2025年：《爆谷一周（第三輯）》第21集嘉賓
*2025年：《總有一瓣喺左近》第417集嘉賓

### 電影

### 配音
*2018：《尋找小腳八》聲演：美紫

### 電台節目
*2009年：OM Live 《廿一世紀少年》

### 音樂MV
*張敬軒《餘震》、《老了十歲》、《青春常駐》
*方力申《認命》
*陳柏宇《你來自那顆星》
*洪卓立《男孩看見野玫瑰》（TVB版本）、《很想和你在一起》
*陳偉霆《今天終於知道錯》、《狐狸小姐》
*容祖兒《這就是愛嗎？》 、 《很忙》、 《戀人未滿》
*泳兒《Forever Friends》
*鄭嘉穎《幸福的遺憾》
*The Bright Lights《原來這就是愛情》
*許靖韻《事與願違》(MV微電影 飾 Michelle)

### 廣告
*中信嘉華銀行（中信銀行國際前身）（電視廣告）
*mangocity.com LTD（電視廣告）
*Canon（平面廣告）
*One2Free（平面廣告）
*2006年：BGM時裝（平面廣告）
*2006年：富邦銀行（平面廣告）
*2008年：Reebok China
*2008年：KFC「鬼馬芝士波」（電視廣告）
*2008年：Canon Printer "Better to print yourself"（電視廣告）
*2009年 元綠壽司（平面廣告）
*2010年：解渴誌飲品（平面廣告）
*2010年：小林製藥安美露止痛劑 
*2014年：銀座Calla（電視廣告）
*2016-2018年：Eurobeauté（平面廣告）
*2017-2018年：Lumière（平面廣告）
*2018年：MANE N TAIL美國箭牌洗髮系列
*2019年：屈臣氏花物‧蜂蜜水

### 曾經拍攝嘅品牌宣傳照片
*2008年：Hush Puppies 
*2008年：Bauhaus 
*2008年：Disney Land 
*2009年：St.lves（Skincare） 
*2009年：Pappagallo（Gelato） 
*2009年：Olay（Skincare）
*2010年：西九龍中心 
*2010年：Pizza Hut
*2010年：Lenovo Notebook 
*2010年：Columbia  
*2011年：Reebok

### 獎項
*2010年：The Accolade Competition, California: Award of Excellence（香港電台《愛回家》）

### 曾經擔任嘅大使
*2008年：愛貓大使
*2008年：PCM香港I.T.至尊大獎至專大使
*2009年：第13屆美國冒險樂園好學生大使
*2010年：香港電台太陽計劃太陽少女
*2018年：新世界維港泳大使
*2019年：榮譽職安健大使

## 音樂作品
* 2010年：很想和你在一起（合唱版；同洪卓立合唱，收錄於《Taste of Love》）

## 註

## 參考

## 出面網頁

*
*
*
*衛詩雅YouTube Channel
*英皇娛樂官方網站
黃真真

**黃真真**（**Barbara Wong**，）係香港電影導演同編劇，作品題材主要係用女性角度去睇兩性關係，出名執導作品包括《六樓后座》、《閨蜜》、《消失的愛人》。

## 個人榮譽
* 香港十大傑出青年（2002年）

## 導演電影
* 2001年：《女人那話兒》
* 2001年：《女人那話兒：男人這東西》
* 2003年：《六樓后座》
* 2004年：《六壯士》
* 2004年：《見習黑玫瑰》
* 2007年：《女人本色》
* 2008年：《六樓后座2家屬謝禮》
* 2010年：《分手說愛你》
* 2010年：《抱抱俏佳人》
* 2011年：《傾城之淚》
* 2013年：《被偷走的那五年》
* 2014年：《閨蜜》
* 2016年：《消失的愛人》
* 2018年：《閨蜜2》

## 演出

### 網絡劇
*2019年：《性敢中環》飾 黃真真（客串）

## 出面網頁
*
*
*
*

## 參考

類:香港十大傑出青年
麥家瑜

**麥家瑜**（；），係香港女歌手，2008年出道，出名嘅歌包括《殺死我的溫柔》、《好得很》。

## 專輯
*《Keeva Mak》（2009年）
*《More Than Love》（2010年）

## 出面網頁
*麥家瑜所屬唱片公司
*麥家瑜Yahoo!網誌
*
*
*
貝依霖

**貝依霖**（，，），原名陳杏媚，係香港電影女演員同模特兒，出名電影作品有《初戀日記：賤男蜜擾》。2018年佢憑加入杜汶澤開設嘅網上頻道「杜汶澤喱騷」演出而出名，遭網友熱論同埋懷疑起底。

## 簡介
佢細個被香港雜誌例如《 yes magazine 》發掘踏入娛樂圈，之後試過喺香港、廣州、深圳、日本拍電影。

佢喺《 Genius Bar 》節目（杜汶澤網台）自白，中學時期曾經同女同學喺更衣室打人，並將責任推畀另一位同學，導致對方被判入女童院三個月。《為何深夜總是餓》節目分享自己童年，自述居無定所嘅經歷：「我婆婆係四川人，佢有湊過我一段時間，因為我屋企人唔係點湊我。即係可能揼落去阿婆度，揼落去同學度，揼落去阿嬸度，噉樣大㗎。」自述父母形同已故，尤其父親對佢施以暴力：「佢打到我爆晒缸，跟住又逼我飲酒。由5歲開始已經打得好犀利，十幾條藤條綁埋一紥打，一個玻璃煙灰缸撼埋你個頭度。」16歲搬離屋企之後就再冇見過爸爸。

## 演出
### 電影
*2012年：天生愛情狂	 	 
*2013年：好奇不滅
*2014年：販賣愛	 
*2014年：Delete愛人
*2017年：初戀日記：賤男蜜擾
*2025年：曾經擁有

### 電視節目（ViuTV）
*2019年：《晚吹—女學生·吹水班》第9集嘉賓（5月1號）
*2020年：《點相 III 先機算》第4集嘉賓
*2021年：《家務戰場》參賽者

### 音樂短片
*2019：吳浩康《天下烏鴉》

### 節目主持

## 出位事件
### 言論
貝依霖佢曾經上哩騷一系列節目中作出爭議發言，例如：聲言自己未夠16歲就有開雜誌社兼有個靚歌手老婆嘅人夫追求。被批評用自豪態度憶述屈中學同學入女童院3個月。佢又上《晚吹：女學生 · 吹水班》節目入面自述，中學時佢打到人爆缸要被警司警誡。原因係對方揭起佢條裙，佢話無打底疑被好多人見到。《家務戰場》真人騷（ ViuTV ）節目中言行出位，例如喺清洗洗衣機時爆出「唔好射入面」等語句，引人熱議。

### 政治
佢喺2019年嘅立場亦引起風波，被《大公報》指稱成曾為「黃絲偽人」杜汶澤打工嘅人。但係同時網友質疑佢係「港豬」，甚至「藍絲」，最終得到杜汶澤作出回話：「霖未必係藍」。

## 參考

## 出面網頁
*
*
*
周祉君

**周祉君**（**Aaron Chow**，），係香港電影男演員，2012年出道，出名電影作品有《西謊極落之太爆太子太空艙》。

## 演出

### 電視節目（[[ViuTV]]）
*2018年：《最熟悉的陌生人》主持（第9-15集）
*2021年：《山旮旯實習生》主持
*2022年：《金像玩家》第2集嘉賓
*2023年：《讓我一次買個夠》第21集嘉賓
*2023年：《初戀Action！》第11-15集嘉賓
*2023年：《我想身體健康》第27集嘉賓
*2025年：《我要爆Show》第14集嘉賓

### 電視劇（[[ViuTV]]）
*2019年：《理想國—1.2米的距離》 飾演 Lion
*2019年：《黑市—鬼胎》 飾演 陸小宇
*2020年：《歎息橋》 飾演 阿其
*2022年：《IT狗》 飾演 崔志恆（Lou）
*2022年：《940920》 飾演 林楚凝阿爸（第5集）
*2023年：《和解在後》 飾演 David（第6-7集）
*2023年：《極度俏郎君》 飾演 MBA
*2025年：《三命》 飾演 來
*2025年：《社畜再培訓先導計劃》 飾演 白比特（Peter）
*2025年：《存酒人》 飾演 樂（第4集）

### 網絡劇集
*2020年：《把砒霜留給自己—睡房暗殺者》 飾 阿簡

### 電影
*2020年：《麥路人》 飾 南哥	
*2020年：《熟女愛漫遊》 飾 馬統	
*2021年：《一秒拳王》 飾 巢立威	
*2021年：《拆彈專家2》 飾 被綁男子	
*2021年：《手捲煙》 飾 雲斯頓
*2021年：《遺愛》 飾 大佬勝	
*2021年：《怒火》 飾 無人性	
*2021年：《G風暴》 飾 Mark
*2022年：《神探大戰》 飾 警員
*2022年：《猛鬼3寶》 飾 姣婆強
*2023年：《失衡凶間之罪與殺》飾 Bryon	
*2023年：《七月返歸》飾 警察	
*2024年：《填詞L》飾 陳謙	
*2024年：《望月》飾 Tim	
*2025年：《曾經擁有》飾 Joe

## 參考

## 出面網頁
*
*
*
*
荔灣區青少年宮

係中國廣東廣州嘅兩間區級少年宮，1957年起好。佢分有荔灣館同芳村館兩間，都喺荔灣區入面。其中荔灣館喺中山八路2號，芳村館喺花地大道北怡德街8號。

間嘢喺1957年起好，初期係兩間唔同區嘅少年宮機構，2005年受到荔灣區同芳村區合併嘅影響而將兩館合併兼改名做而家個名。

## 出面網頁
* 

類:廣州嘅少年宮
類:荔灣區
戚美珍

**戚美珍**（**Jaime Chik**，），係香港女演員，1981年出道，做過無綫電視同亞洲電視藝員。佢老公係演員苗僑偉。

類:前亞洲電視女藝員
類:香島中學舊生
珠江縱隊米市路聯絡點舊址

**珠江縱隊米市路聯絡點舊址**係中國廣東廣州一民國建築，喺越秀區米市路近惠福西路口。呢間嘢之所以出名，係因為1942年試過做過珠江縱隊嘅聯絡部。喺嗰時間嘢重有「廣安柴店」嘅稱呼。

## 紀念對象
1942年，中共地下黨員崔楷權、郭靜之等人喺呢間嘢成立珠江縱隊嘅聯絡部。期間佢一直做過抗日戰爭同國共內戰時期，廣州嘅其一秘密聯絡點。

## 攷
* 珠江纵队联络站旧址、交通站遗址 越秀黨建
* 广州市抗战史迹分布及保护状况 廣州市情網

類:廣州民國建築
李卓庭

**李卓庭**（**Eunix Lee**，）係香港女歌手，2007年出道，嗰時畀人叫「翻版鄭融」，不過出道多年都未有代表作。

## 參考
朱韻韻

**朱韻韻**（**Angel Chu**，），又叫**朱韵韵**，係香港女模特兒，屬Mandy Lieu旗下。佢2016年做過香港歌手余文樂個女朋友而出名，不過最後都甩咗拖。

## 演出
### 電視節目（[[ViuTV]]）
*2017年：《挑機》第14集嘉賓
### 電台節目（[[叱咤903]]）
*2016年：《公子會》6月18號嘉賓

## 出面網頁
*
盧慧敏

**盧慧敏**（，，）係香港女演員同模特兒，2013年出道，2017年參演第一部電視劇《瑪嘉烈與大衛系列—前度》所為人熟知。

## 簡歷
盧慧敏喺哥斯達黎加出世，阿爸係香港人，阿媽係哥斯達黎加人，五歲嗰陣成家移民香港，所以識講西班牙話、廣東話同英文。

盧慧敏2013年入讀香港浸會大學食物安全及環境健康系期間，俾經理人睇中，開始做兼職模特兒，出名作品係幫藝人余文樂旗下女裝牌子Mad Girl拍廣告。2016年，佢幫viuTV拍短劇《Kai Pop》而開始出名，之後再繼續拍viuTV電視劇。佢個樣同廖碧兒有啲似，所以電視劇《前度》就搵佢做咗廖碧兒角色嘅後生版，而另一套劇《身後事務所》入面兩位嘅角色就係母女關係。

盧慧敏2016年贏咗國際時尚超模大賽亞太區冠軍，重攞埋最上鏡、最佳演繹同最完美體態幾個獎項。

2020年底，盧慧敏同MIRROR成員陳卓賢因為一齊拍ViuTV劇集《無限斜棟有限公司》而撻著咗。不過，直至2022年11月，盧嘅經理人證實兩人已分手，變番朋友關係。

## 演出
### 電視劇（[[ViuTV]]）

### 電視劇（網劇）

### 電視電影（[[ViuTV]]）

### 電影

### 電視節目（[[ViuTV]]）

### 電台節目（香港商業電台）

### 音樂錄像

### 廣告
*MasterCard
*交通銀行通達理財廣告 2015
*Kotex 女性潔膚液
*skin laundry洗面奶
*GLYCEL 一觸式智能緊緻亮眼儀
*Armani Maestro Foundation
*devon激光脫毛美肌中心
*八達通O! ePay
*shu uemura laque supreme
*YSL VOLUPTÉ LIQUID COLOR BALM
*Bifesta 碳酸潔面泡沫
*shu uemura 武士刀眉筆
*Asus ZenBook S UX391
*Bifesta卸妝紙
*COACH floral
*shu uemura unlimited breathable lasting foundation
*OLAY Essence BOOSTER
*Shiseido Synchro Skin Foundation
*Samsung Galaxy Z Flip 5G
*Dyson Airwrap
*時代廣場-It's Beauty Time 
*Sulwhasoo人參安瓶 
*Lamer海洋精華水
*大金冷氣

## 獎項

## 參考

## 出面網頁
*
*
周彥

**周彥**（**Christy Chau**，），係香港女拉丁舞舞者，做過拉丁舞嘅香港代表隊成員。佢亦曾經係模特兒兼歌手，做過女子組合Bingo成員，擔當主領舞同第二主唱。佢喺英國修適士大學市場推廣及企業管理系畢業，返香港後喺2016年加入女子組合Bingo，2018年離隊。之後佢做咗拉丁舞香港代表隊選拔賽評判。

## 演出
### 電視節目（ViuTV）
*2025年：《Lyman舞士道》第4集嘉賓
### 電台節目（叱咤903）
*2016年：《公子會》11月5號嘉賓
西南政務委員會

**西南政務委員會**（），全稱**國民政府西南政務委員會**，係中華民國時兩粵元老將官等成立嘅一個行政機構，同埋同時期成立嘅國民黨中央執監委員會西南執行部，孖埋叫作**西南兩機關**。1931年由於蔣介石喺南京湯山扣押咗時任立法院院長胡漢民，5月份反蔣派喺廣州召開中央執監委員非常會議，商議另立政府，喺12月尾到1932年元旦相繼成立咗**西南兩機關**，形成咗兩廣半獨立嘅局面。兩邊一路對峙嘅局面，維持咗大概4年倒，到咗1936年5月胡漢民喺廣州突然腦溢血過身後，蔣介石政府就即刻進逼兩粵半獨立政府，兩廣事變粵軍中海空軍幾個將官相繼倒去蔣介石度，到7月13號南京國民黨二中全會決議，撤咗西南兩機關同埋一、四集團軍嘅番號。同一日，國民政府軍事委員會命令埋陳濟棠免去本兼各職，派咗余漢謀接管粵局，由渠做第四路軍總司令兼第一軍軍長，兩粵對峙南京局面就咁瓦解埋。
## 組成
政委會秘書長陳融，委員有大概20、30人倒，主要人士有：
* 胡漢民（元老派）：蕭佛成、鄧澤如、鄒魯、唐紹儀、林雲陔、劉紀文、劉盧隱、李蟠、詹菊似、羅翼群、李曉生、鄧青陽、黃季陸等；
* 陳濟棠（粵系）：陳濟棠、林翼中、區芳浦等；
* 新桂系：李宗仁、白崇禧、黃旭初、李任仁、張任民、馬君武、麥煥章等。
** 初成立嗰陣仲有太子派（孫科）：伍朝樞、傅秉常、吳尚鷹等，後尾孫科走佬南京投蔣，太子派跟著走埋佬。

## 遺址
廣州市東山區均益路門牌17號嘅**勵廬**，位處東山歷史別墅區，原本係舊日嘅國民黨西南執行部組織組公寓。

## 參考
越秀區東山體育場

係中國廣東廣州嘅一間體育場，1958年起好，位置喺越秀區東湖路145號（海印橋底東北角近東湖南門嗰邊）。

## 史
間嘢喺1958年起好，初期係間好細嘅球場，喺均益路一帶搞，期間嗌成**均益球場**。不過喺1997年，由於廣州市區要搞內環路而拆咗呢間球場。雖然嗰時政府考慮到要重新搞返個球場，但嗰時東山區好難搵到5000～6000m²嘅用地，加上政府有規定唔畀喺細型運動場入面搞足球場，結果拗咗一輪直到1999年先至定到喺東山湖公園西南角搞返間街坊要求嘅足球場出嚟。不過嗰時又遇到新嘅問題，因為嚿地已經被商業化，加上要涉及徵地費用問題而又拗咗餐。直到2002年5月23號先至重新喐手起返，2003年6月21號先至起好嗮兼改名做**東山體育場**。2005年因越秀區同東山區合併，球場亦改名做**越秀區東山體育場**。

## 攷

類:廣州運動場
方潛衞公祠

，堂號**心和**（），亦叫**紅祠堂**（），喺廣州市海珠區瀝滘村西街大街，係番禺瀝滘衞氏御史房十五世嘅祠堂，亦係清朝康熙三十六年（1697年）建築。坐東朝西。一正一偏三沓格局。磚木石結構。總面闊25.6米，總進深30.4米，佔地面積778.24平方米。2011年10月，列為海珠區登記保護文物單位；因爲呢座祠堂亦叫**心和祠**，掛牌就擺烏龍寫「心和衞公祠」。

## 建築
中路**頭門**面闊三間10.6米，進深九架夾埋4.2米。硬山頂，鑊耳封火山牆，灰塑龍船脊，有舉折、升起，素瓦當，滴水剪邊。木雕係如意封簷板。牆體青磚紅砂岩石腳。前、後簷柱都係鹹水石八角柱，有石柱礎，前簷柱出斗栱托簷。三間都有木額枋，放馱峰斗栱。前步樑上高放瓜柱。明間中開大門，石夾門框，兩棟木門，有門簪。頭天井深8.9米，改咗做石屎鋪地。側邊起兩條廊。

**中堂**面闊三間，進深三間6.8米。前、後簷柱係鹹水石八角柱，有石柱礎。兩金柱係圓木柱，高石柱礎，有柱質。明間前有木額枋，兩次間建磚牆，牆中砌磚雕通花。兩天井都有4.5米咁深，兩便係卷棚頂廊，碌筒瓦面，兩級臺階上後堂。

**後堂**面闊三間，進深十三架6.2米。前簷柱鹹水石八角柱，有石柱礎。屋頂形式似足頭門。左路面闊三間14.9米，進深四間11.3米。有兩級花崗條石臺階。前便有院仔，同中路建築、青雲巷孖埋一氣。

## 攷
*
*
平原 (搞清楚)

**平原**（）除咗指講開嘅平原外，仲可以係：
*平原河，香港新界北區嘅河
*平原君，中國戰國四公子之一
*平原王，多個
*平原公主，多位
*平原大君，朝鮮世宗嘅王子
*平原省，中華人民共和國初期設嘅省
*平原縣，中國山東德州嘅縣
*平原鄉，多處
*平原鎮，多處
*平原街道，中國河南商丘梁園區嘅街道
*平原村，多處
*平原郡，多處
*平原斑馬，斑馬一種
*平原作戰，文革期間嘅京戲樣板戲
*平原站，平原縣嘅火車站
*平原站 (日本)，日本長野縣小諸大字平原嘅火車站
*平原遺蹟，日本福岡縣糸島嘅遺蹟
*平原氏，日本氏族
*平原初等學校，韓國江原道原州嘅初中
*平原州，越南李朝設嘅州
*平原社，越南嘅社，多處
*平原派，法國革命期間國民公會嘅中間派
*費信島，南沙群島一島，目前由菲律賓控制，越南稱之爲平原島
平原村

**平原村**（）係東亞村名，可以係：

## 日本
*岐阜縣海津嘅村
*愛知縣幡豆嘅村

## 中華人民共和國
*廣東湛江雷州嘅村，請睇《白沙鎮》
*吉林省吉林市蛟河嘅村，請睇《新站鎮》
*福建
**泉州安溪嘅村，請睇《西坪鎮》
**莆田仙遊嘅村，請睇《鯉南鎮》
**福州平潭嘅村，請睇《平原鎮》
*貴州畢節威寧嘅村，請睇《麼站鎮》

## 臺灣
*臺灣彰化嘅村，請睇《埤頭鄉》
御史衞公祠

**御史衞公祠**，堂號**永思**，亦叫**御史祠**、**隔橋永思祠**，喺廣州市海珠區瀝滘村中區坊，係番禺瀝滘衞氏五世祖、御史中丞衞伯英嘅祠堂。明朝萬曆十六年（1588年）起。初頭門額寫**衞氏宗祠**。坐東朝西。2011年10月，公佈為海珠區登記保護文物單位。

## 建築
總體係蝠鼠型格局。總面闊30.6米，總進深18.9米，佔地578.34平方米。磚木石結構。

中路**第一沓**面闊三間13.52米，進深3.5米共七架，前牆後柱承重。硬山頂，鑊耳封火山牆，灰塑龍船脊。明間前便有四級石級，有抱鼓石。牆體青磚花崗石腳。分中牆中開大門，兩便有門枕石，兩棟木門。花崗石鋪地。後簷係花崗石柱。第一、二沓之間有天井。中間係花崗橫條石鋪地。兩便係卷棚頂廊，碌筒瓦面。

**第二沓**內寢十五架，面闊三間，進深11.8米，三三柱加後牆承重，屋頂形式似足第一沓。有三級花崗岩石級。側邊有個細抱鼓。前簷柱係八角鹹水石柱。金柱係木圓柱，有柱頭斗。左路形式係梯形，面闊約莫7.4米，進深約莫18.9米。右路有兩房，中間有小天井，總面闊9.7米，總進深13.4米。

建築前便有一個三面圍住嘅院仔，闊16.8米，進深9.0米。

## 匾額同神主
祠堂初頭門額寫「衞氏宗祠」，落款係「經筵講官黎民表贈」。第二沓內寢上高掛堂號「永思」，落款係「翰林檢討林承芳贈」。祠堂內寢神主四櫃，祭祀六世祖元泰、七世祖君盛、八世祖宗禮、九世祖觀德；左廊三櫃，祭祀十世祖文杰、文政、文受、文昱。

## 攷
*
*
廣州民間金融商會

（）係中國廣東廣州一負責搞民間金融行業嘅管理機構，2013年12月25號成立，位置喺越秀區廣仁路1號。

間嘢專門通過商會搞貸款規範同誠信經營為主。

## 出面網頁
* 

類:金融組織
俠盜獵車手IV

《**俠盜獵車手IV**》（英文全名：**Grand Theft Auto IV**，通稱**GTA IV**）係開放世界動作冒險電子遊戲俠盜獵車手系列嘅第4個主線系列作品，由Rockstar Games發行，場景模仿美國紐約市，響2008年4月29號出PlayStation 3同Xbox 360版，而PC版2008年12月2號發售。

## 分級
炳勝酒家

**炳勝酒家**（）係中國嶺南廣東廣州一酒樓，1996年8月8號由盧潤炳同舅仔曹嗣標創辦。

## 歷史
最初，炳勝只係一間喺廣州海印一處86平方米嘅地做大牌檔小食店，生意亦唔係太好，每做一千蚊生意，單係燃油錢就要5舊幾，入不敷出。後來，有感到廣州人鍾意食魚生，於是就將魚生加入菜單，就係咁靠一味「冰盤魚生」起家，逐漸發大嚟搞成為「炳勝飲食集團」。曹嗣標又叫做開收銀嘅細佬曹嗣全去農業工程技術學院學廚，曹嗣全喺2013年獲得「中國最受矚目青年廚師」稱號，佢擅長改良經典粵菜，創出黑叉燒、灌湯燒鵝、豉油王鵝腸、和味豬手、脆皮叉燒、秘制真味鷄等招牌菜。

2002年開始，炳勝開始發大嚟搞，喺天河石牌開店。2009年，炳勝一擲7千萬，喺廣州珠江新城開設旗艦店。集團屬下有5個品牌，共14間舖，分別喺廣州同深圳經營。集團嘅「炳勝公館」同「炳勝私廚」獲《米芝蓮指南》星級餐廳評級。

## 攷

## 出面網頁
* 炳勝飲食集團網頁
俠盜獵車手系列

《**俠盜獵車手系列**》（英文全名：**Grand Theft Auto**，通稱**GTA**）係開放世界動作冒險嘅電子遊戲系列，由Rockstar Games發行，特色係響開放世界自由做任務，任務多數同偷車同犯罪有關。頭一個作品響1997年推出，最新主線作品係2013年嘅《俠盜獵車手V》。下一個主線作品《俠盜獵車手VI》將會喺2026年11月19號開始發售。

## 出面網頁
* 官方網站
世嘉五代

**世嘉五代**（英文：**Mega Drive**）係日本世嘉響1988年推出嘅16-bit家用遊戲機，屬世嘉四代嘅後繼產品。呢代遊戲機終於成功超越咗對手任天堂紅白機。
世嘉四代

**世嘉四代**（英文：**Master System**）係日本世嘉響1985年推出嘅8-bit家用遊戲機，定位係抗衡對手任天堂紅白機，不過唔係咁成功，所以之後就推出新一代嘅世嘉五代。
孖寶兄弟64

**孖寶兄弟64**（），又叫《**超級馬利奧64**》，係任天堂電子遊戲孖寶兄弟嘅任天堂64版本，響1996年6月23號出。呢隻遊戲廣泛噉畀電子遊戲設計同製作方面嘅工作者視為一件大創新，因為隻遊戲用咗好有探索性嘅設計，畀玩家對於「要以咩次序過關」有巨大自由度，創始咗搜集拉松呢種平台遊戲設計風格；除此之外，隻遊戲仲被指係電子遊戲史上第一隻取得重大成功嘅 3D 平台遊戲，吸引咗好多平台遊戲嘅設計師同製作師仿傚，所以隻遊戲對打後啲平台遊戲嘅設計影響深遠。

## 故事情節
呢隻遊戲嘅故事相對簡單：碧姬公主邀請瑪利奧嚟城堡食蛋糕，但當瑪利奧到達嘅時候，發現庫巴入侵咗城堡，偷走力量星並且將碧姬囚禁喺畫中世界。瑪利奧要穿越各個關卡收集力量星，最後擊敗庫巴，救出公主，恢復城堡嘅和平。喺故事最後一幕，公主帶住佢啲僕人一齊郁手焗蛋糕俾瑪利奧食。

## 基本玩法

玩家控制主角馬利奧喺各個關卡之間跳躍、跑、游水同埋滑行，目標係喺唔同世界入面收集**力量星**。每個世界都係經由碧姬公主嘅城堡入便嘅畫框進入。收集咗指定數量嘅星，就可以解鎖更多房間同關卡。

玩家可以使用多種基本操作：
*跳躍、二段跳、三段跳；
*踩踏、滑鏟攻擊；

遊戲中共有 120 粒力量星，玩家要完成唔同任務，例如擊敗 boss、解謎、收集紅幣或賽跑勝出，先至可以得到力量星。

孖寶兄弟64被指係創咗搜集拉松嘅先河。搜集拉松係指集中於「搜集」嘅平台遊戲，個名嚟自**搜集**（collect-）同馬拉松（mar**athon**）嘅結合。一隻搜集拉松嘅核心特徵如下：
#隻遊戲有個虛擬世界，分做若干關，啲關會有一定嘅先後次序；
#隻遊戲有 N 類事物要**搜集**；舉具體例子說明，《孖寶兄弟 64》呢件作品被指係普及咗搜集拉松，而喺呢隻遊戲入面，玩家可以探索遊戲嘅虛擬世界，個世界有能量星、黃金幣同紅金幣等嘅幾樣物件可以搜集；
#每樣可搜集嘅物件都有一定嘅功能，當中可能**有啲比較重要有啲冇咁重要**－例如物件 A 係過關必要嘅、物件 B 對過關嚟講唔必要但有用、物件 C 對過關冇乜用但搵到嗮玩家就有得玩小遊戲等嘅得意嘢... 呀噉。

## 關卡設計

《超級瑪利奧64》以自由探索為主，每一個世界都有開放式設計，鼓勵玩家自己探索、試跳、搵秘密。場景包括草原、雪山、火山、城堡地牢同天空浮島，環境變化多端。例如：
***炸彈戰場（Bob-omb Battlefield）**：遊戲第一關，設計開放，用嚟教玩家基本跳躍、攻擊同攝影機操作。Boss係「炸彈王」（King Bob-omb）。
***寒冷山丘（Cool, Cool Mountain）**：以雪地同滑雪道為主題，玩家要救企鵝BB、玩雪橇競速同喺冰坡上收集紅幣。
***滴水洞窟（Hazy Maze Cave）**：迷宮式設計，內有毒氣區域同地下湖，係早期立體空間設計最複雜嘅關卡之一。

### 關卡一覽
*炸彈戰場
*沃姆普的堡壘
*海盜旗灣
*涼爽，涼爽的山
*大布鬼出沒
*朦朧迷宮洞
*金屬帽洞穴
*致命熔岩之地
*流沙地
*可怕的，可怕的碼頭
*雪人之地
*乾濕世界
*高高的山
*小而大的島嶼
*滴答時鐘
*彩虹騎行

## 文化影響
《超級瑪利奧64》推出後已經獲得評論家極高評價，被視為 3D 平台遊戲嘅典範，對之後成千上萬款動作遊戲有深遠影響。呢隻遊戲建立咗自由探索、精準跳躍同埋可調鏡頭控制嘅標準，為 3D 遊戲設計開咗新時代。

呢隻遊戲喺全球賣出超過一千一百萬套，成為任天堂 64 銷量最高嘅作品之一。由於佢嘅歷史地位同懷舊價值，亦吸引咗大量粉絲製作改檔，甚至相關嘅 creepypasta。

## 註釋

## 參攷


## 睇埋
*搜集拉松

## 拎
*
*瑪利奧維基孖寶兄弟64
*孖寶兄弟64影片
露絲瑪麗

**露絲瑪麗**（，）係美國女演員，主要喺1960年代到1970年代演出過唔少電視處境喜劇。
布萊克克拉克

**布萊克克拉克**（，）係美國演員，出名演出包括2000年之後幫彼思動畫電影《反斗奇兵》系列嘅角色「彈弓狗」配音，接替過身嘅占凡尼。
嘉兒莫蕊茲

**嘉兒莫蕊茲**（，）係美國演員，出名演出包括電影《勁揪俠》、《雨果的巴黎奇幻歷險》。
莫伊拉凱利

**莫伊拉凱利**（，）係美國演員，出名演出包括電影《冰中奇緣》。
## 出面網頁

類:美國女演員
保羅紐曼

**保羅紐曼**（，）係美國一個男演員，憑1985年電影《金錢本色》攞奧斯卡金像獎最佳男主角獎。

## 出面網頁

*
廣州市立信職業技術學校

**廣州市立信職業技術學校**係中國廣東廣州嘅民辦職業技工學校，1946年開辦，位置喺越秀區米市路學宮街51號之一。

## 校服色

間嘢嘅校服色同廣州市財經職業學校完全一模一樣。

## 出面網頁
* 

類:廣州技校
翱翔嘅法國人

**翱翔嘅法國人**（**The Flying Frenchman**），原名**自由鬥士**（**The Freedom Fighter**），係香港九龍尖沙嘴香港文化中心廣場一座青銅雕像，創作人係法國雕塑家凱撒巴達奇尼，1990年雕好，1992年由法國政府送俾香港市政局。雕像係個得一隻翼嘅男人。
關愛基金

**關愛基金**（）係香港喺2011年根據《民政事務局局長法團條例》（第1044章）而成立嘅信託基金，主要目的係為經濟上有困難嘅市民提供援助，特別係嗰啲未納入社會安全網（例如：綜援），或雖然身處安全網但係仍然有一啲特殊需要而未獲得照顧嘅人。關愛基金亦可以考慮推行先導項目，協助政府硏究有邊啲措施可以考慮納入常規資助同服務範圍。

## 專責小組
行政長官喺2010年年底委任基金督導委員會，負責督導同統籌基金嘅工作。督導委員會轄下成立咗執行委員會同4個小組委員會（教育、民政、醫療、福利），以支援基金嘅運作。職權範圍包括：
*根據關愛基金嘅各項策略同安排（包括投資、財務同行政運作等），同埋擬定援助項目（包括援助對象、援助金額、點樣處理跨界別議題同訂定優先次序等），向扶貧委員會作出建議；
*統籌同監察援助項目嘅推行同檢討項目嘅成效，並根據項目納入政府常規嘅資助同服務，向扶貧委員會作出建議；
*同其他專責小組作出緊密聯繫同提供互相支援，並適時向扶貧委員會報告工作進展同計劃；
*聯同扶貧委員會同其他專責小組，準備年度扶貧委員會高峰會，向公眾滙報扶貧委員會嘅工作進度，同時與市民同社會各界交流互動，合力推展扶貧工作。

## 運作原則
關愛基金嘅援助對象係經濟上有困難而需要照顧嘅人士，運作原則係：
*結合社會各界嘅力量同鼓勵有經濟能力嘅人貢獻社會，共同構建關愛文化；
*援助項目以人為本，直接惠及受惠對象，盡量減少行政開支或執行團體嘅參與，但有需要亦可以透過非政府機構接觸唔喺現時服務網絡內嘅目標群組；援助項目最好係多元化；審批程序必須精簡同具成本效益；
*援助項目應同既有政府或其他慈善基金嘅資助同服務發揮互補作用，盡量避免重疊；
*基金主要依靠投資本金所得嘅回報運作，但亦可以因應需要，喺審慎理財嘅原則下運用本金。

## 出面網頁
*關愛基金
卡露的情人

《**卡露的情人**》（***Carol***）係一部2015年嘅愛情時代電影，由托迪希恩斯執導，改編嘅1952年小說《**》。主演係姬蒂白蘭芝、朗妮瑪娜。

## 演員
* 姬蒂白蘭芝 飾 Carol Aird
* 朗妮瑪娜 飾 Therese Belivet
* Sarah Paulson 飾 Abby Gerhard
* Jake Lacy 飾 Richard Semco
* Kyle Chandler 飾 Harge Aird
大時代 (電影)

《**大時代**》（***Legend***）係一部2015年嘅犯罪驚悚電影，由Brian Helgeland執導、編劇，改編嘅書《*The Profession of Violence: The Rise and Fall of the Kray Twins*》。主演係湯赫迪、Emily Browning。

## 演員
* 湯赫迪 飾 
* Emily Browning 飾 Frances Shea
* Christopher Eccleston 飾
古教會斯拉夫文

**古教會斯拉夫文**係印歐語系斯拉夫語族嘅一種滅絕咗嘅語言，主要喺9–11世紀嘅東羅馬帝國用。
立窩尼亞文

**立窩尼亞文**係烏拉語系芬蘭-烏戈爾語族嘅一種瀕臨滅絕嘅語言，主要係拉脫維亞立窩尼亞人用，近幾年有多個母語使用者去世，僅一個立窩尼亞人用作母語，不過仲有幾十個人用作第二語言。
吐火羅文

**吐火羅文**係印歐語系嘅一種滅絕咗嘅語言，主要喺中亞塔里木盆地用，9世紀滅絕。
腓尼基文

**腓尼基文**係亞非語系閃語族嘅一種滅絕咗嘅語言，主要喺腓尼基用，7世紀滅絕。

## 睇埋
*腓尼基字母
赫梯文

**赫梯文**係印歐語系安那托利亞語族嘅一種滅絕咗嘅語言，主要喺前20世紀到前13世紀嘅赫梯用。
高盧文

**高盧文**係印歐語系基爾特語族嘅一種滅絕咗嘅語言，主要喺前6世紀到6世紀嘅高盧用。
羅蘭米契納

**羅蘭米契納**（；）係加拿大律師、外交官同政治人，西北地區亞伯達人，1967年至1974年間出任第20任加拿大總督。

## 出面網頁

類:外交官
類:律師
佐治范尼耶

**佐治－菲利亞斯·范尼耶**（，）係加拿大軍人同外交官，1959至1967年期間出任第19任加拿大總督。

## 出面網頁

類:軍人
吉茲文

**吉茲文**係亞非語系閃語族嘅一種滅絕咗嘅語言，主要喺4世紀到10世紀嘅埃塞俄比亞用。
察合台文

**察合台文**係阿爾泰語系突厥語族嘅一種歷史語言，主要喺中亞用，喺十世紀至十二世紀因為察合台汗國興起，成為中亞地區共通語。

後來，察合台文慢慢出現言文並行現象，發展出各地方言，當中烏孜別克文同維吾爾文成為新嘅標準語。察合台文作為書寫語言嘅地位就慢慢消退，直至1920年代完全棄用。
普魯士文

**普魯士文**係印歐語系波羅的語族嘅一種滅絕咗嘅語言，主要喺普魯士用，17世紀滅絕。
諾恩文

**諾恩文**係印歐語系日耳曼語族嘅一種滅絕咗嘅語言，主要喺昔德蘭、奧克尼同凱瑟尼斯用，18世紀滅絕。
查理斯·V·馬西

**查理斯·V·馬西**（，）係加拿大外交官同律師，安大略省多倫多人，1952年到1959年間出任第18任加拿大總督。

## 出面網頁

類:外交官
類:律師
類:多倫多人
廣州青年文化宮

，簡稱**廣州青宮**，廣州當地街坊簡稱做**青宮**，係中國廣東廣州一專門搞同青少年有關嘅公益社會工作、公共教育、公共文化嘅服務機構，1951年成立，位置喺越秀區北京路312號（廣州百貨大廈東門斜對面）。

佢亦係共青團廣州市委員會屬下嘅政府機構。間嘢入面有青宮影城、青年社會組織孵育基地、婚戀交友中心同埋文化康體活動、培訓場館。

## 出面網頁
* 

類:廣州嘅文化宮
戇Scout打爆喪屍城

《**戇Scout打爆喪屍城**》（***Scouts Guide to the Zombie Apocalypse***）係一部2015年嘅美國喪屍恐怖喜劇電影，由基斯杜化蘭登執導。主演係Tye Sheridan、Logan Miller、Joey Morgan、Sarah Dumont、David Koechner。

## 演員
* Tye Sheridan 飾 Ben Goudy
* Logan Miller 飾 Carter Grant
* Joey Morgan 飾 Augie Foster
* Sarah Dumont 飾 Denise Russo
* David Koechner 飾 Scout Leader Rogers
扶貧委員會

**扶貧委員會**（）係香港政府喺扶貧工作上嘅緊密伙伴，喺2005年成立，2007年6月30號解散，再喺2012年11月9號重新成立，負責制定官方貧窮線、構思同落實低收入在職家庭津貼、組織全港性嘅退休保障諮詢活動，加強弱勢社群嘅支援、提升基層青年向上流動，同埋推動關愛基金同社會創新嘅工作。

## 職權範圍
### 扶貧委員會
*每年更新「貧窮線」分析，同喺適當時候優化「貧窮線」分析框架，以檢視香港貧窮情況同扶貧政策成效；
*檢視現行政策同探討新措施，並通過轄下專責小組嘅工作，以達致防貧同扶貧嘅目的，有利基層（特別係年青一代）喺社會階梯向上移、為有特別需要嘅群組提供適切支援，同埋透過關愛基金同社會創新及創業發展基金進行補漏拾遺同推動社會創新以應對貧窮問題嘅工作；
*監察有關設立一站式處理福利申請嘅可行性研究，並因應研究結果就未來路向提供意見；
*鼓勵跨界別協作推動扶貧工作，並同其他政府諮詢委員會就扶貧工作交流同聯繫。

### 青年教育、就業和培訓專責小組
*檢討同探討同教育、就業同培訓等相關嘅政策同措施，移除障礙，特別為基層青年提供平等發展機會，促進佢哋喺社會階梯向上移，減低跨代貧窮風險；
*配合香港經濟發展同社會情況，探討新政策同措施並加強跨界別合作，推動生涯規劃、多元發展、職業教育同持續進修等，幫助基層青年發揮潛能；
*進行學術研究同數據分析，了解香港個人同跨代嘅社會流動現況；
*同其他專責小組作緊密聯繫同提供互相支援，並適時向扶貧委員會報告工作進展同計劃；
*聯同扶貧委員會同其他專責小組，準備年度扶貧委員會高峰會，向公眾滙報扶貧委員會嘅工作進度，同時與市民同社會各界交流互動，合力推展扶貧工作。

### 特別需要社群專責小組
*檢討現行支援有特別需要嘅弱勢社群（包括殘疾人士、有特殊學習需要嘅學生、單親家庭、新來港人士同少數族裔等群組）嘅政策同措施；
*探討新政策同措施，協助以上有特別需要嘅弱勢社群融入社會、自力更生同上流動，達致防貧同扶貧的目標；
*同其他專責小組作出緊密聯繫同提供互相支援，並適時向扶貧委員會報告工作進展同計劃；
*聯同扶貧委員會同其他專責小組，準備年度扶貧委員會高峰會，向公眾滙報扶貧委員會嘅工作進度，同時與市民同社會各界交流互動，合力推展扶貧工作。

### 關愛基金專責小組
*根據基金嘅各項策略同安排（包括投資、財務同行政運作等），同埋擬定援助項目（包括援助對象、援助金額、點樣處理跨界別議題同訂定優先次序等），向扶貧委員會作出建議；
*統籌同監察援助項目嘅推行同檢討項目嘅成效，並根據項目納入政府常規嘅資助同服務，向扶貧委員會作出建議；
*同其他專責小組作出緊密聯繫同提供互相支援，並適時向扶貧委員會報告工作進展同計劃；
*聯同扶貧委員會同其他專責小組，準備年度扶貧委員會高峰會，向公眾滙報扶貧委員會嘅工作進度，同時與市民同社會各界交流互動，合力推展扶貧工作。

### 社會創新及創業發展基金專責小組
*制定基金嘅未來策略同安排，聚焦點樣利用基金去發展投資工具，以推動社會創新同創業發展；
*督導基金嘅分配同撥款事宜，以確保達致基金嘅目的；
*喺現時運用基金嘅管理模式中汲取經驗，從而優化形式或機制；
*評估基金對推動目標嘅成效；
*同其他活躍於有關範疇嘅機構同人士加強現有聯繫或建立新嘅聯繫，從而促進了解，提升能力；
*同其他專責小組作出緊密聯繫同提供互相支援，並喺適當時候向扶貧委員會報告工作進展同計劃；
*聯同扶貧委員會同其他專責小組，準備年度扶貧委員會高峰會，向公眾滙報扶貧委員會嘅工作進度，同時與市民同社會各界交流互動，合力推展扶貧工作。

## 出面網頁
*扶貧委員會
香雲紗

**香雲紗**（），原名**響雲紗**（），係珠江三角洲一特產同廣州傳統絲綢嘅撈稿。佢曾經係古中國史上身價最高嘅絲綢。

呢種衫料因為着咗之後，行路嗰時成日響聲而改成噉嘅名。佢嘅質地好難整皺，着喺身好涼爽兼易清洗。雖然1930年代期間喺東亞同東南亞一帶風靡一時，但隨住歐美地區出嘅人造絲織品流入嘅關係，令香雲紗逐漸式微。後嚟因為中式服裝重出江湖而逐漸成為時尚新產品。

從2008年開始，香雲紗已經成為中華人民共和國嘅非物質文化遺產。

類:廣府文化
類:絲織品
類:服裝料
珠海夢幻水城

（）係中國廣東珠海嘅大型泳池，1999年7月3號起好，位置喺香洲區蘭埔路嘅圓明新園大湖西邊。

佢既係珠海最大嘅情景式水上樂園，又係以世界文明古國——古埃及做背景嘅水上主題樂園。

## 出面網頁
* 
* 

類:珠海公園
類:珠海公眾泳池
類:香洲區
黑魔塔

《**黑魔塔**》（***The Dark Tower***）係一部2017年嘅美國西部科學奇幻電影，由執導，改編史提芬京嘅英文同名小說系列《黑塔》。主演係馬修麥康納希、艾德里斯艾巴、。

## 演員
* 艾德里斯艾巴 飾 Roland Deschain
* 馬修麥康納希 飾 Walter Padick
* Tom Taylor 飾 Jake Chambers
保蓮·范尼耶

**保蓮·范尼耶**（英文/法文：**Pauline Vanier**；）係加拿大政治人物同慈善家，加拿大第19任總督佐治·范尼耶個太太。

## 註解同參考
### 參考


## 出面網頁
米契納

**米契納**（；）可以係：
*羅蘭米契納：加拿大政治人。
*愛德華米契納：加拿大政治人。
*占士米契納：美國作家。
*諾拉米契納：羅蘭米契納嘅夫人。
陳沛珈

**陳沛珈**（，）係前香港無綫電視嘅新聞從業員，離職前職位係無綫新聞策劃主任，主要做緊外電記者嘅工作，現時在國泰航空任職二副機長

## 簡歷
陳沛珈中學讀新界鄉議局元朗區中學 ，大學喺香港中文大學新聞與傳播學系畢業。佢2012年加盟無綫電視新聞部實習，2013年大學畢業後開始擔任無綫新聞嘅外電記者同新聞編輯。

陳沛珈亦係3輯《世界零距離》（2013、2015同2016年播）嘅其中一位節目主持，係佢實習之後再一次出鏡。佢喺第二輯節目入面講過德文。

陳沛珈亦係《一路走來半世紀》其中一位節目主持。

陳沛珈響2018年離職，轉投入境事務處。

陳沛珈於2021年3月離開入境事務處，轉投歐盟。

陳沛珈於2023年初被國泰取錄為見習機師，並前往澳洲阿德萊德受訓，2024年8月成為國泰二副機長

## 參考
俠影魔龍

《**俠影魔龍**》（***Eragon***）係一部2006年英美合拍嘅動作奇幻電影，由Stefen Fangmeier執導，改編嘅英文同名小說《**》。主演係Ed Speleers、謝洛美艾朗斯、Sienna Guillory、羅拔卡萊爾。

## 演員
* Ed Speleers 飾 Eragon
* 謝洛美艾朗斯 飾 Brom
* Sienna Guillory 飾 Arya
* 羅拔卡萊爾 飾 Durza
換諜者

《**換諜者**》（***Bridge of Spies***）係一部2015年嘅歷史驚悚電影，由史提芬史匹堡執導。主演係湯漢斯、Mark Rylance、艾美賴恩、Alan Alda。

## 演員
* 湯漢斯 飾 
* Mark Rylance 飾 
* 艾美賴恩 飾 Mary McKenna Donovan
* Alan Alda 飾 Thomas Watters
D-9異形禁區

《**D-9異形禁區**》（***District 9***）係一部2009年嘅科幻電影，由尼爾保甘執導，改編尼爾保甘嘅2006年短片《**》。主演係沙杜高柏、Jason Cope、David James。

## 演員
* 沙杜高柏 飾 Wikus van de Merwe
* Jason Cope 飾 Christopher Johnson
* David James 飾 Koobus Venter上校
極樂帝國2154

《**極樂帝國2154**》（***Elysium***）係一部2013年嘅美國科幻動作電影，由尼爾保甘執導。主演係麥迪文、茱迪科士打、Alice Braga、沙杜高柏。

## 演員
* 麥迪文 飾 Max Da Costa
* 茱迪科士打 飾 國防部長Delacourt
* Alice Braga 飾 Frey Santiago
* 沙杜高柏 飾 特工C.M. Kruger
夜間拍攝

**夜間拍攝**（；），簡稱**LLS**，係喺挨晚或晚黑時分，喺戶外地方影相或拍攝嘅行為。一般嚟講，佢需要借人工曝光或長時間曝光攝影先至搞到。其中，曝光時間短嘅可以幾秒，長嘅可以成幾個鐘都得。有咗呢啲高靈敏性嘅圖像傳感器、高速攝影進度、闊光圈鏡或越多嘅鬧市燈光地方，將會越表達到夜間拍攝嘅效果。

另外，夜間拍攝亦可以喺光線比較暗嘅地方影相或拍片用。

## 發展史
全球第一個利用夜間拍攝功能嘅係達蓋爾喺1839年搞出嚟，嗰時佢用望遠鏡嘅長焦距影月球時出現循跡誤差，意味住影到張相會矇查查。後嚟紐約大學化學教授、物理學家同科學實驗家用咗5吋嘅反射望遠鏡，用咗1年時間，喺1840年3月23號成功影到個20分鐘長嘅月球銀板相。後嚟成功消息出街之後，喺19世紀後半，受到愛迪生成功發明電燈膽嘅影響，加上嗰時有越嚟越多街頭地方出現燈光，所以啲人開始喺晚黑時分搞影相工作。20世紀初，有好多報刊雜誌社成日喺晚黑著燈嚟點著鬧市街邊或地方。

1932年，匈籍法國攝影師——發佈嘅《巴黎夜遊佬》（）本黑白雜誌，入面第一次用到晚黑時分影嘅相。喺打緊第二次世界大戰期間，英國攝影家——比爾布蘭德影咗一大堆晚黑時分，喺倫敦街頭嘅黑暗史。尤其喺1970年代，由於有好多狗仔隊加入夜間拍攝嘅工作，亦出現咗挨晚做背景嘅攝影。到咗1990年代，英國攝影家——米高堅拿（Michael Kenna）創辦咗佢最成功嘅商業化夜間相機嚟專門喺挨晚或晚黑影相用。

21世紀初，隨住數碼相機越嚟越流行，加上智能電話亦本身有影相，佢哋都帶咗「夜間拍攝」嘅功能，所以家下唔理係綫上定綫下，街頭巷尾都搵得到帶夜間拍攝功能啲相。

## 素材
以下呢啲素材要喺夜間拍攝先至影到比較靚嘅效果：
*天體——例如月光、行星、星星。
*地平線
*晨綫或昏綫
*光線比較暗嘅窿或隧道
*煙花
*工廠或工業區（多數用嚟影煙霧或蒸汽）
*夜生活或搖滾樂、爵士樂演唱會
*喺晚黑時分嘅廢棄建築、爛尾樓或人工設施
*晚黑時分嘅水體（要有光線情況下）
*燈光節（晚黑時分著咗燈嗰時）
*雷暴天氣
*極光
*熔岩
*挨晚或晚黑時分重喺空曠地方營運緊嘅機動遊戲
*挨晚或晚黑時分喺天上飛嘅噴氣機
## 範例

File:Clun lake and castle "moonlight" (1295145).jpg|1920年代，克蘭地區嘅湖景同城堡。
File:Sydney Opera House - Dec 2008.jpg|悉尼歌劇院嘅公開混合夜景相
Image:Carnival wikipedia.JPG|夜間遊樂設施
Image:Example of night photography at The Garden of Five Senses, New Delhi.JPG|德里嘅五感花園
File:Golden Gate Bridge by night.jpg|美國金門大橋嘅夜景
Image:Rainbow Bridge with yakatabune at night 20060529.jpg|東京嘅彩虹橋，喺御臺場嗰邊影。
File:Singapore Skyline Raffles Place.jpg|星加坡夜景
File:Congresso Nacional.jpg|喺巴西利亞嘅巴西國家會議大樓
File:Copenhagen at night.jpg|哥本哈根嘅夜景
File:TorontoHTOPark5.jpg|多倫多嘅HTO公園夜景
File:One World One Dream & Southern Square Light Show for Canton Tower (Evening).jpg|喺廣州海珠區嘅廣州塔
File:Oriental Pearl0114.JPG|喺上海浦東新區嘅東方明珠塔
Image:Taipei 101 at night.jpg|臺北101大廈
Image:STS-109 launch.jpg|哥倫比亞空間發射器
File:AR WuDung.jpg|喺第5屆廣州國際燈光節嘅「AR互動」擺設
File:(1) UNSW entrance a2.JPG|新南威爾士州大學嘅夜景
File:São Paulo city (Bela Vista).jpg|聖保羅嘅挨晚景
File:The Star Casino - Vivid Sydney 2015.jpg|繽紛悉尼
File:Disco Ball3.jpg|喺的士高入面見到嘅的士高波
File:Puu oo.jpg|普烏歐歐火山
File:2005-10-26 u55.jpg|喺地底施工嘅地鐵站地下區間隧道或地下通道
File:2016 Summer Olympics opening ceremony 1035301-05082016- v9a2048 04.08.16.jpg|喺里約熱內盧嘅2016年奧運開幕式
File:Super Night Club recorded at Bisha Fishing Port 20130727 night.jpg|喺深夜時分拍緊嘢嘅演唱會錄影棚
File:Amundsen-Scott marsstation ray h edit.jpg|極光
File:Bluebox.jpg|晚黑嘅廢棄建築
File:1 Saint Basils Cathedral.jpg|莫斯科聖巴西爾大教堂嘅夜景
File:JoengSokSaiGaai.jpg|桂林陽朔西街附近嘅益田西街牌坊夜景
File:Athens International Airport Night View.jpg|雅典國際機場嘅夜景
File:Año nuevo en Concepción.jpg|煙花
File:It´s Raining Stars — a video podcast celebrating the Geminid meteor shower.jpg|喺夜空入面見到嘅流星雨
File:Hong Kong Skyline Restitch - Dec 2007.jpg|喺香港太平山頂望落去港島同九龍嗰邊
File:Tokyo Tower Afterglow 2.JPG|東京鐵塔嘅夜景
File:Beeston MMB 21 Fireworks.jpg|煙花飆出嘅煙霧
File:Cloud-to-cloud lightning.jpg|雷暴天時嘅閃電
File:Night Photography.jpg|thumb|夜空，喺美國胡德山國家森林公園北邊2km地方範圍影。
File:First-quarter moon Night on the sky.jpg|thumb|喺農曆每月初九到，天晴時嘅晚黑。


## 出面網頁

*Comprehensive tutorials and articles about how to do night photography by The Nocturnes
*THE HISTORY OF NIGHT PHOTOGRAPHY

類:影相
對倒

《**對倒**》（；）係一部2018年香港獨立電影，由伍立德導演，甄思羽、伍詠詩、袁富華、鄭瑩瑩、何卓瑩主演，好多傳媒人同記者包括謝志峰、黃大鈞、黃守東、麥振江（前警訊主持）、張惠萍、文橋康友情演出。

## 故仔簡介
一個身為資深報人嘅老豆（孫世凱，袁富華飾演），一個當差嘅仔（孫耀偉，甄思羽飾演），再加上一個參加示威抗爭嘅女（孫慧語，伍詠詩飾演），三個人面對香港社會撕裂，慢慢發覺已經身不由己。

## 演員

## 音樂
* 配樂：馮之行 & FFD
* 主題曲音樂：《雨傘後》（首曲係黃家駒 1993年寫嘅）

## 濕碎嘢
* 呢套戲係喺2018年1月8號香港獨立電影節第一次放映。
* 呢套戲係袁富華喺《樹大招風》，《拆彈專家》後另一表演作品。
* 呢套戲係伍詠詩首套演出長片。
* 呢套戲係梁雍婷第二套上映嘅長片，第一套係同鄧麗欣合作嘅《藍天白雲》。
* 雖然甄思羽同何卓瑩咁多年來一齊喺亞洲電視做嘢，但係佢兩個係首次合作拍攝劇情片。
* 何卓瑩同鄭瑩瑩二人喺TVB合作認識，並成為好友，但亦係首次喺同一套劇情片出現。
* 麥振江喺戲入面飾演總警司，佢本人係電視台時事組編導（退咗休），做過警訊主持，係任期最長嘅一位（1979年至1994年），所以以往有觀眾以為佢係警務人員。麥振江讀過無綫電視藝員訓練班，而家係藝進同學會核心成員。
噬菌體

**噬菌體**係種病毒嘅類型，宿主會係細菌。佢哋亦可以當做抗生素嘅替代品去醫病。
伍立德

**伍立德**（)，香港電台電視部編導、記者，做過香港記者協會執委。

## 背景
伍立德喺一個香港基層家庭長大。佢阿爺喺香港開埠初期從廣東搬去香港西環南打工。阿爸喺戰前喺香港出世，做文員。阿媽係一個縫盤女工，經歷過歷石硤尾大火。伍立德細個住鑽石山木屋同深水埗板間房。伍立德喺2008年香港電台新聞部報道政府第一期《活化歷史建築伙伴計劃》接受訪問嘅時候，講佢細過喺好出名嘅古蹟雷生春住過八年。聽講因爲佢屋企窮，所以屋主雷亮後人俾佢哋入住嗰座唐樓，唔收佢哋租。

伍立德先後入讀循道學校、循道中學、中華基督教會基元中學（同演員萬綺雯同屆），之後到澳洲墨爾本升讀高中。佢喺澳洲皇家墨爾本理工大學傳理系畢業，主修電視電影及政治。之後返香港，喺亞洲電視做過嘢，然後去香港大學社工系修讀碩士。當時佢嘅系主任係後來做咗香港特區政府勞工及福利局局長嘅羅致光。1998年開始喺香港電台電視部做，擔任記者同編導，拍攝紀錄片同專題。

## 採訪六一三被襲
2014年6月13號，伍立德到立法會採訪反新界東北撥款示威，夜晚八點影到好多個幪面人破壞立法會大樓。6月14號凌晨，佢喺立法會示威區採訪留守人士嘅靜坐，佢哋以大學生為主。期間懷疑因爲伍立德影到警方武力清場，有七個警察用武力襲擊伍立德，然後抬佢走。事後屬政府部門嘅香港電台罕有發表聲明，譴責亦係政府部門嘅警方以粗暴手法對待香港電台前線人員進行正常採訪，表示強烈不滿。

根據明報文章，伍立德表示當時佢「未被查問一句就被警員押走」，「中咗好多拳」。文章描述警察以「撒謊形式執法」。指揮官當晚命令手下「移走」佢，佢未有任何反應，就被幾個警員衝上前話：「先生，你好激動呀！你好激動呀！」之後係拳來如雨。伍立德喺文章度講，「後來，我訪問過幾個613示威者，佢哋都有類似遭遇，先被硬指情緒激動，再俾人拳打。呢個似乎唔係巧合個別警員應對，而係越嚟越普遍嘅統一手法。究竟喺咪警察學院訓練嘅一部分？定係上層的指示？警方需要認真交代。」

伍立德曾公開表示，事件亦令佢積極參與香港記者協會新聞自由工作。佢做過香港記者協會執委（2015-2016 及 2016-2017）。

## 電影《對倒》
2016年9月伍立德為籌備及拍攝電影《對倒》而暫別香港電台，拍攝完之後返咗去電視台做嘢。電影喺2018年公映。

## 參考
人類乳頭瘤病毒

**人類乳頭瘤病毒**（**HPV**）係種病毒，專門感染人體嘅表皮同黏膜組織，有啲會通過性行為傳染到生殖器。呢隻病毒亦係子宮頸癌嘅元兇。
逆轉錄病毒

**逆轉錄病毒**係種病毒嘅類型，特點係遺傳資訊唔存喺脫氧核糖核酸（DNA）度，而係存喺核糖核酸（RNA）度。愛滋病毒（HIV）就係最出名嘅例。
岐周衞公祠

**岐周衞公祠**，堂號**明湮**，亦叫**水邊明湮祠**，喺廣州市海珠區瀝滘村付四約，係番禺瀝滘衞氏大夫房八世祖嘅祠堂。明朝嘉靖四十二年（1563年）起。坐北朝南。2012年8月定爲海珠區不可移動文物。

## 建築
總面闊三間12.6米，總進深兩進31.5米，佔地396.9平方米。

**頭門**面闊三間12.6米，進深兩間九架8.75米。前便有花崗岩條三級石級。硬山頂，封火山牆，博古正脊，碌筒瓦面，素瓦當剪邊，雕花封簷板。前簷柱花崗岩方柱，柱同山牆間架蝦弓樑，上高放石雕柁墩。前步廊雕花板樑，有石雕人物挑頭。正牆水磨青磚，花崗岩石腳。牆頭先頭有采繪，經已抆咗坭灰。正牆明間中開大丁，施石門夾，兩棟木板門。門額石陰刻「岐周衛公祠」，後簷柱係花崗岩石八角柱。天井深10.9米，闊5.1米，改成石屎鋪地。兩便係卷棚頂廊。三三級石級上一沓。

**第二沓**面闊三間，進深三間十三架。硬山頂，博古正脊，碌筒瓦面。前簷柱花崗岩石方柱，兩金柱水圓柱有石柱礎、柱櫃，後簷柱係花崗岩八角柱，有後牆。

## 匾額同門聯
祠堂有匾額寫「明湮」，落款係「冬官郎歐大任書」。門聯係「廟祐孔安千里炳靈三粵望 苾芬式薦萬年保禮重周宗」，落款係「歐大任書」。

## 參考資料
*
*
九世敦睦祠

**九世敦睦祠**，原名**衞氏宗祠**，堂號**敦睦**，喺廣州市海珠區瀝滘村水基坊，係番禺瀝滘衞氏九世祖嘅祠堂。明朝嘉靖十六年（1537年）起，歷時三十年落成，係瀝滘衞氏最早起嘅一間祠堂。1951年起耐火材料廠拆咗。

## 建築
三間五沓。佔地四畝。成間祠堂有七十四條石柱、二十六條木柱。

中路**頭門**門額寫「衞氏宗祠」，落款係「進士蒲凝重題」，門聯係「屏印拱南開地脈瀝溪廟貌常新 本支奕世毓人文淇澳家聲有赫」 落款係「知南海縣事武昌周文爲門人呂仲宗祠書」。左右有楹廊，由角道入儀門。

**儀門**係棟牌坊，上高寫「淇水流芳」，落款係「都御史吳章書」；兩便嘅聯係「庭前古木森森列 檻外晴江派派長」，落款係「七代孫懋材頓首書」。再入係**拜亭**，有兩樖柏樹。

第三沓**享親堂**左右有楹廊，由角道入係大堂。

第四沓大堂**敦睦堂**，上高寫「敦睦」，落款係「都御史吳章書」；兩便嘅聯係「勤儉貽謀裕後昆而繩繩永爾 詩書接武光令緒而世世引之」，落款係「七代孫呂仲頓首書」。有前偏兩間。由角道入係後寢。

**後寢**闊三間，上高寫「妥先靈」，落款係「八代孫從化訓導一棟頓首書」；兩便嘅聯係「室以內儼居處笑語如生如存 堂以外脩禴祀烝嘗不疏不數」。中間奉九世祖克信神主，右間奉十世祖永昌神主，左間奉十一世祖新、璿、賝神主。

## 攷
*
輪狀病毒

**輪狀病毒**係種病毒，主要會引起細路同BB仔肚痾。病毒外形有少少似轆（輪），所以有呢個名。
平沙蛤乸田路

係中國廣東廣州嘅一條馬路，喺白雲區平沙村，東邊從廣花一路開始，一直向西去到夏花一路同大朗北路嘅交界，左近係廣外附設外語學校。

## 敘述
全長430m，闊12m，雙向2車道。

## 經過嘅道路
條路從東到西排，**加粗**嘅字係主幹道：
*****
*夏花一路、大朗北路

## 參考
流行性感冒病毒

**流行性感冒病毒**，簡稱**流感病毒**，學名**正黏液病毒科**，係一類引發流行性感冒嘅病毒，主要有甲型流行性感冒病毒、乙型流行性感冒病毒、丙型流行性感冒病毒三類。
山齊士

**山齊士**（；，西班牙國內嘅，拉丁美洲嘅）係西班牙文嘅人名。據西班牙文家族調查網站enfemenino調查，單純喺西班牙國內，有656076人用咗「山齊士」做人名。

出名嘅人可以係：
*丹尼爾山齊士：前法國足球員。
*愛德華山齊士：美籍古巴裔電影製片人。
*祖艾爾山齊士：美國大學棒球教練。
*露茜婭山齊士：法國女演員。
*奧斯卡E山齊士：危地馬拉足球員。
*奧斯卡A山齊士：前哥斯達黎加總統同諾貝爾和平獎得主。
*列卡度山齊士：有好幾位。
*羅沙里奧山齊士：墨西哥爬山員。
*惠靈頓山齊士：厄瓜多爾足球員。
*柏度·山齊士：西班牙首相。
*戴雲遜山齊士：西班牙足球員。
*華堅·山齊士：西班牙足球員。
*阿歷斯山齊士：智利足球員。

## 參考資料
爆女大格鬥

《**爆女大格鬥**》（***Scott Pilgrim vs. the World***）係一部2010年嘅喜劇電影，由艾加韋特執導，改編嘅圖文小說《**》。主演係米高施拿。

## 演員
* 米高施拿 飾 Scott Pilgrim
* 瑪莉伊莉沙伯雲絲迪 飾 Ramona Flowers
* Kieran Culkin 飾 Wallace Wells
* Ellen Wong 飾 Knives Chau
太陽倒數

《**太陽倒數**》（***Sunshine***）係一部2007年嘅英美科幻驚悚電影，由丹尼波爾執導。主演係施利安梅菲、基斯伊雲斯、露絲拜恩、楊紫瓊、真田廣之、黃凱旋。

## 演員
* 施利安梅菲 飾 Robert Capa
* 基斯伊雲斯 飾 Mace
* 露絲拜恩 飾 Cassie
* 楊紫瓊 飾 Corazon
* 真田廣之 飾 Kaneda
* 黃凱旋 飾 Trey
斯蒙·舍頓

（；）係英國嘅男演員，英格蘭牧羊叢人，1994年出道，曾經拍過BBC節目——《》同埋《天線得得B》，尤其喺《天線得得B》節目，佢因為扮過Tinky Winky角色先至出名。

2018年1月17號，佢喺英格蘭利物浦嗰邊因病死咗，終年52歲。雖然佢家屬冇公佈到佢嘅死因，但據醫院透露，佢因為患失温症而過身。

## 攷

類:英國男演員
廿二世紀殺人網絡

《**廿二世紀殺人網絡**》（***The Matrix***）係一部1999年嘅科幻電影，由華高斯基姐妹執導。主演係奇洛李維斯、羅蘭士費斯賓、Carrie-Anne Moss、曉高韋榮、Joe Pantoliano。

## 演員
* 奇洛李維斯 飾 Neo / Thomas Anderson
* 羅蘭士費斯賓 飾 Morpheus
* Carrie-Anne Moss 飾 Trinity
* 曉高韋榮 飾 Agent Smith
* Joe Pantoliano 飾 Cypher
哈特維爾

**哈特維爾**（）係美國懷俄明州普拉特縣（Platte）一座城市。人口喺2000年係76人，2010年有62，2011年就估計有63人。。

## 參考
出埃及記：神王帝國

《**出埃及記：神王帝國**》（***Exodus: Gods and Kings***）係一部2014年嘅史詩式聖經電影，由列尼史葛執導。主演係基斯頓比爾、祖爾艾哲頓、尊特托羅、薛歌妮韋花。

## 演員
* 基斯頓比爾 飾 摩西
* 祖爾艾哲頓 飾 拉美西斯二世
* 尊特托羅 飾 舍提一世
* 薛歌妮韋花 飾
廿二世紀殺人網絡3：驚變世紀

《**廿二世紀殺人網絡3：驚變世紀**》（***The Matrix Revolutions***）係一部2003年嘅科幻動作電影，由華高斯基姐妹執導同編劇，套片係《廿二世紀殺人網絡2：決戰未來》嘅續集，喺上集六個月後就上映，成個三部曲嘅第三集。主演係奇洛李維斯、羅蘭士費斯賓、、。

續集係《廿二世紀殺人網絡：復活次元》，喺2021年12月22號上映。

## 演員
* 奇洛李維斯 飾 Neo
* 羅蘭士費斯賓 飾 Morpheus
*  飾 Agent Smith
*  飾 Trinity
東森亞洲衛視

**東森亞洲衛視**（）係東森電視旗下嘅亞洲綜藝頻道。

## 沿革
*2002年開播，從台灣出發，以亞太地區嘅華語頻道為目標。主要播放東森綜合台嘅節目。
*2003年4月29號，東森華榮傳播喺香港設立嘅「森鼎國際媒體有限公司」（Mostrend Limited）改名為「東森亞洲衛視有限公司」（Eastern Broadcasting Asia Co., Limited）。

## 節目
* 57健康同學會
* 媽媽好神
* 做吧！噪咖
* 夢想街57號
* 57新聞王
* 醫師好辣
* 2分之一強
* 醫師好辣
* 食在有健康
* 台灣一千零一個故事
* 無敵A噪咖
* 平約瑟牧師系列
* 媽媽好神
* 跟著偶像去旅行
* 一起嗨旅行
* 台灣啟示錄
* 兩岸大視野
* 樂活好正點
* 大小姐進化論

東森幼幼台節目：
* YOYO嘻遊記
* YOYO點點名

## 參考

## 出面網頁
* 東森亞洲衛視
* 東森電視
* 東森亞洲衛視- 頻道- now TV
* 17 東森亞洲衛視 - 有線寬頻i-CABLE
*  17 東森亞洲新聞台 - 有線電視CABLE TV Service

類:東森電視
東森電視

**東森電視事業股份有限公司**（英語：Eastern Broadcasting Co., Ltd.，EBC），簡稱**EBC東森電視**（英語：**EBC**），係台灣大型嘅有線電視媒體，1995年8月啟播，公司前身係**友聯衛視**。1997年9月1號友聯衛視正式改名做而家個名。

## 旗下電視頻道
### 現有頻道

### 海外頻道

## 睇埋

*台灣電視台一覽
*東森媒體集團

## 出面網頁
* 東森電視
* 東森 YOYO幼兒園
**
頌猜

**頌猜**（，）係泰國政治人，2008年做過泰國總理（做唔夠三個月）。佢亦係前泰國總理丘達新個妹夫，同埋丘英樂個姐夫。
## 出面網頁
娜塔莎卡普斯基

**娜塔莎卡普斯基**（，）係奧地利一位電視節目主持，因為10歲嗰陣畀人綁架，困咗8年先至走得甩而出名。
炳廷素拉暖

**炳廷素拉暖**（，）係泰國將軍，1998年開始做泰國樞密院院長，2016年拉瑪十世繼位之前做過泰國攝政王，另外1980年到1988年亦做過泰國總理。
## 出面網頁
姚明 (搞清楚)

**姚明**可以係：
*姚明，中國籃球員，上海人
*姚明 (作曲家)，中國作曲家，遼寧營口人
*姚明 (事業家)，中國事業家，福建莆田人
*姚明 (政治人物)，中國政治人物，遼寧營口人
姚明 (作曲家)

**姚明**（；；）係中國大陸嘅作曲家，遼寧營口人。曾經做過中國音樂家協會同中國音樂文學學會嘅會員，及中國大眾音樂學會理事。期間試過幫《西遊記》出咗好多歌，亦試過同趙本山、范偉等人拍過舞台劇——《紅高粱模特隊》。

2018年1月21號晏晝，佢因癌症復發，喺北京嘅解放軍總醫院死咗，終年70歲。

## 攷
* 
* 解放军医院宣布姚明死亡，2018年不到一个月，已有六位明星去世 偶像网 （2018-01-25）

明
類:遼寧人
類:中國作曲家
類:癌死者
自修室

**自修室**係提供寧靜環境畀學生或市民自修、溫習、做功課、睇書或處理文書工作嘅室內場所，通常喺學校、圖書館或社區中心都會有。

## 香港
全香港有多間唔同大細嘅自修室分佈喺港九新界各區，分別由教育局、康樂及文化事務署、社會福利署、民政事務總署同非政府機構資助營辦。

有啲學校嘅自修室淨係會開放畀讀緊嗰間學校嘅學生用，大專院校嘅自修室隨時會有職員查學生證。公共圖書館嘅自修室平日喺開放時間任何人都可以入去用，但係喺考試季節（三月至五月），需要預先申請入座證先至可以用。

## 參考

## 出面網頁
*香港公共圖書館 - 公共圖書館及自修室開放時間
*[教育局 - 自修室名單](http://www.edb.gov.hk/attachment/tc/student-parents/parents-related/students-related/study-rooms/Studyroom-list-tc%20(7_Apr_2017).pdf)
陳沖

**陳沖**（，）係中國大陸女演員同導演，上海出世，1977年出道，代表電影作品包括《末代皇帝》、《色，戒》同《太陽照常升起》。
姚明

**姚明**（；，吳語拼音（上海片）：ɦiɔ13 mən13；）係中華人民共和國退役籃球員，上海人，祖籍江蘇蘇州，曾經效力過CBA嘅上海東方大鯊魚（而家係上海嗶哩嗶哩籃球會）同埋NBA嘅侯斯頓火箭。尤其喺效力緊上海東方大鯊魚期間幫過球會攞過2001～2002年賽季嘅CBA總冠軍。隨後加入咗NBA打波，喺2002年NBA選騷環節俾侯斯頓火箭睇啱，之後一直喺侯斯頓火箭打波直到2011年7月20號宣佈退役為止。

退役後開始做上海東方大鯊魚籃球會嘅老細，亦先後做過上海公共外交協會副會長同榮譽大使、上海市第十一屆政協委員同佢嘅常務委員、第十二、十三屆全國政協委員，重喺2016年出錢搞咗中職聯籃球會嚟幫中國大陸嘅籃球搞改革義務。2017年2月，當選中國籃球協會主席，2020年8月，擔任全國青聯其中一位副主席。2024年10月31號，姚明喺中國籃協主席一職宣布劈炮。

## 榮譽博士
* 香港大學名譽社會科學博士（2012年）

## 攷

## 出面網頁

*  
* 
* 
* 
* 姚明个人官方博客-我的搜狐

類:祖籍江蘇

類:全國政協委員

類:感動中國年度人物
社區中心

**社區中心**（）係舉辦康樂、文化、公益等公共事務嘅場所，方便唔同年齡嘅居民聚首同聯誼交往。社區中心亦可以促進居民嘅公民意識，令到佢哋團結一致，建立對社區嘅歸屬感。

## 出面網頁
*社會福利署 - 社區中心
玉溪衞公祠

**玉溪衞公祠**，堂號**思賢**，喺廣州市海珠區瀝滘村水基坊，係番禺瀝滘衞氏大夫房十二世祖、將仕郎衞玉溪嘅祠堂。明朝起。坐北朝南。2008年10月尾列入海珠區文物保護控制範圍。2009年4月21號，珠江地產拆咗呢座祠堂去。殘料而家躉喺大宗祠。

## 建築
三間兩沓兩廊。有頭門、天井、兩廊、正堂。總面闊15.65米，總進深16.8米。佔地面積262.9平方米。磚、木、石結構。

第一沓係**頭門**，明朝起。面闊三間，進深兩間7.3米夾埋九架。硬山頂，初頭係鑊耳封火山牆，後尾改成人字山牆，牆體係青磚紅砂岩石腳。屋面有升起同舉折，碌灰筒素瓦，卷草素瓦當滴水剪邊。墀頭疊澀出簷。簷口有如意圖案封簷板。前簷柱同間隔牆承重，有分中牆。前廊4碌紅砂岩八角柱，柱頂刻柱頭斗，「鹹水石」束腰八角柱礎。柱間上高放木額枋，枋下低有卷草雀替，枋上各架兩駝峰斗栱承桁。分中牆明間正中開門，紅砂岩門夾，下有石高門檻，有雙掩門。內明間係門廳，兩次間係倒朝房，後牆分別開門通去兩廊。第一二沓之間係天井，深7.45米。紅砂岩條石橫鋪地面。天井兩廊三開間，卷棚頂。紅砂岩八角柱同側牆承重。

第二沓係**正堂**，清初起。面闊12.7米，進深11.7米共十三架。硬山頂，鑊耳封火山牆。碌灰筒素瓦，瓦當滴水剪邊。兩柱同前後磚牆承樑架，穿斗檯梁結合。金柱係木圓柱，向上有收分，週長1.24米，下低有柱櫍，紅砂岩柱礎。明間前金柱間有格架枋，枋底刻「時康熙丁卯歲仲冬丙子吉□名山公房眾孫捐金鼎建」。次間前牆開門洞。花崗石臺基，前便有4級花崗石級。石屎鋪地。內山牆頂畫八字卷草。後牆頭畫博古圖案。

## 攷
*
*
香港護士管理局

**香港護士管理局**（；簡稱**護管局**）喺1999年5月3號成立，係根據香港法例第164章《護士註冊條例》而成立嘅法定定機構，目的係為社會提供具有最高專業水平同操守嘅護士。

## 職能
*負責為具有任何護士專業學科資格而有意註冊或登記嘅人士進行註冊或登記；
*根據《條例》規定，就註冊或登記目的而認可護理訓練課程；
*釐定根據《條例》所舉行嘅執業資格試同所有護理訓練考試嘅標準，並負責舉辦嗰啲考試；
*根據《條例》規定，對護士行使規管同紀律處分權力。

## 出面網頁
*香港護士管理局
義所衞公祠

**義所衞公祠**，堂號**恒本**，喺廣州市海珠區瀝滘村西街大街8號，係番禺瀝滘衞氏御史房十三世祖嘅祠堂。明朝崇禎年間起。坐東朝西。2012年8月定爲海珠區不可移動文物。

## 建築
總面闊三間13.6米，總進深兩沓24.8米，佔地面積337.28平方米。

**頭門**面闊三間13.6米，進深5.3米夾埋七架，前牆後柱承重。硬山頂，鑊耳封火山牆，龍船屋脊。木雕如意封檐板。前牆明間凹入去做門廊。正牆青磚紅砂岩石腳。石門夾，原先棟木門唔見咗，家時加裝鐵閘。後簷柱花崗岩八角柱。後步樑上放瓜柱。第一二沓之間天井深8.9米，兩便新起兩廊。

**後堂**面闊三間13.6米，進深三間10.7米夾埋十三架，三三柱同後牆承重。屋頂形式同頭門咁上下。兩次間建磚牆，牆中砌磚雕通花。兩側牆同後牆係蠔殼牆。前簷柱係花崗岩八角柱，金柱係木圓柱，有木柱櫍、石柱礎。兩碌柱之間有木橫披。

## 攷
*
*
明治控股

**明治控股**（めいじホールディングス）（東證一部：2269）とは，係日本一間食品企業。2009年4月1號成立，現任社長松尾正彦，公司總部喺東京。

## 拎
卡拉華佐

**卡拉華佐**（**Caravaggio**，），係意大利畫家，畫風自成一派，叫卡拉華佐主義，開創咗巴洛克時期。
米羅

**米羅**（**Joan Miró**，），係西班牙加泰羅尼亞畫家，畫風帶超現實主義，喺同期西班牙畫家入面，知名度排畢加索同達利後面。
大夫衞公祠

**大夫衞公祠**，堂號**申錫**，亦叫**大夫祠**，喺廣州市海珠區瀝滘村三約尾，係番禺瀝滘衞氏五世祖、家族第一個進士、朝議大夫衞惟寅嘅祠堂。清朝乾隆三年（1738年）起。初頭門匾寫**衞氏宗祠**。

祠堂係兩沓三間，兩邊有廊，入邊有完整木結構。第二沓柱礎係花樽形，有「平安吉祥」嘅寓意。

## 攷
*
*
雷諾亞

**雷諾亞**（**Pierre-Auguste Renoir**，），係法國畫家，畫風屬印象派，出名畫女人個身體，當中出名嘅畫作有《煎餅磨坊舞會》、《船上午宴》。

2014年有套法國電影用佢做主角，叫《雷諾亞的繆斯》。
波提且利

**波提且利**（**Sandro Botticelli**，）係翡冷翠共和國文藝復興早期嘅畫家，出名嘅畫作有《春》、《維納斯誕生》、《三博士來朝》。

## 出面網頁
麗溟衞公祠

**麗溟衞公祠**，堂號**福雲**，喺廣州市海珠區瀝滘村付四約北12號，係番禺瀝滘衞氏大夫房十九世祖嘅祠堂。清朝光緒五年（1879年）起。坐北朝南。2012年8月定爲海珠區不可移動文物。

## 建築
總面闊三間11.2米，總進深兩沓20.6米，佔地230.72 平方米。

**頭門**面闊三間11.2米，進深兩間九架6.1米，山牆承重。有三級花崗岩條石級，兩便有小抱鼓形垂帶石。鑊耳封火山牆，龍船脊。前牆明間凹入去做門廊。門廊花崗岩條石鋪地。石門夾，兩棟木門。明間係廳，兩次間係倒朝房。第一二沓之間天井深4.95米，石屎鋪地。兩便係卷棚頂廊，碌筒瓦面。門上高有光緒年木匾額書「麗溟衞公祠」，右邊打棟寫「光緒己卯季冬穀旦」，左邊落款寫「賜進士出身吏部左侍 郎翰林院編修前廣東 全省提督學正通家晚 生胡端瀾拜書」，下低兩個豆腐章。

**第二沓**面闊三間，進深9.6米十五架，三柱同後牆承重。屋頂形式同第一沓咁上下。有兩級花崗岩石級。

## 攷
*
*
卡爾·容格

**卡爾·古斯塔夫·容格**（**Carl Gustav Jung**，）係瑞士心理學家，開創分析心理學，亦提出咗集體潛意識嘅概念。
芝喦衞公祠

**芝喦衞公祠**，堂號**茭薈**，喺廣州市海珠區瀝滘村二約大街21號，係番禺瀝滘衞氏大夫房二十世祖嘅祠堂。中華民國十八年（1929年）起。坐北朝南。2012年8月定爲海珠區不可移動文物。

## 建築
一正一偏兩沓格局。中路**頭門**面闊三間11.3米.進深6.6米七架，佔地421.4平方米。硬山頂，博古正脊。前簷柱係花崗岩石方柱，明間中開大門，石門夾，門額石陰刻「芝喦衞公祠」。第一二沓之間有天井聯埋。**中堂**面闊三間，進深9.7米十五架。三柱同後牆承重。樑上高放瓜柱。

## 攷
*
*
米頓

**米頓**（**John Milton**，）係英倫詩人，最出名作品係史詩《失樂園》。

## 出面網頁

類:英格蘭王國人
卻·高賓

**卻·高賓**（**Kurt Cobain**，）係美國男歌手，搖滾樂隊涅槃樂隊嘅主音歌手兼結他手。佢最後因為頂唔順海洛英藥癮而自殺。

類:美國男歌手
類:美國結他手
類:自殺藝人
驚世未了緣

《**驚世未了緣**》（***Braveheart***）係一部1995年嘅美國史詩式戰爭電影，由米路吉遜執導，改編嘅史詩《**》。主演係米路吉遜。

## 演員
* 米路吉遜 飾 威廉華萊士
* Sophie Marceau 飾 
* Angus Macfadyen 飾
神探福爾摩斯

《**神探福爾摩斯**》（***Sherlock Holmes***）係一部2009年英美合拍嘅新黑色懸疑時代動作電影，由佳烈治執導，改編柯南道爾創作出嚟嘅同名人物福爾摩斯。主演係羅拔唐尼、祖迪羅。

續集《神探福爾摩斯：詭影遊戲》喺2011年12月16號上映。

## 演員
* 羅拔唐尼 飾 福爾摩斯
* 祖迪羅 飾 
* Mark Strong 飾 Henry Blackwood勳爵
卡斯帕洛夫

**卡斯帕洛夫**（**Га́рри Ки́мович Каспа́ров**，）係俄羅斯國際象棋棋手，喺1985年到2006年都係世界排名第一。

## 出面網頁

類:國際象棋棋手
查理斯·巴貝治

**查理斯·巴貝治**（**Charles Babbage**，），係英國數學家，提出過差分機同分析機嘅設計概念，所以被睇成其中一位電腦嘅先驅。
太空潛航者

《**太空潛航者**》（***Passengers***）係一部2016年嘅美國科幻電影，由摩丹泰頓執導。主演係珍妮花羅倫絲、基斯柏特、米高辛、羅蘭士費斯賓。香港歌手鄧紫棋唱嘅《光年之外》係呢部電影全球中文版主題曲。

## 演員
* 珍妮花羅倫絲 飾 Aurora Lane
* 基斯柏特 飾 Jim Preston
* 米高辛 飾 Arthur
* 羅蘭士費斯賓 飾 Gus Mancuso
香港中華廠商聯合會

**香港中華廠商聯合會**（英文: **The Chinese Manufacturers' Association of Hong Kong**，簡稱**廠商會**），喺係1934年9月1號成立，係香港政府註冊嘅一個非牟利工商團體（Trade Association）。公司會員超過3700個，目的主要係服務社會，維護公共利益，加強社會同國際聯繫同埋促進工商業發展。

實務包括：組織貿易團、參加國際貿易展覽、貿易諮詢、協助商貿調處、工業教育同訓練、舉辦工展會、香港名牌選舉、簽證同電子服務（包括產地來源證、加工證、轉口證、轉載證、出入口報關同埋商事證明等）。
## 歷屆會長
*葉蘭泉（1934-1946年）
*岑載華（1946-1954年）
*許岳（1954-1956年）
*黃克競（1956-1958年）
*朱石麟（1958-1962年）
*黃篤修（1962-1966年、1976-1978年）
*蔡章閣（1966-1968年）
*莊重文（1968-1974年）
*洪祥佩（1974-1976年）
*倪少傑（1979-1985年）
*朱祖涵（1985-1987年、1989-1991年）
*司徒輝（1987-1989年）
*梁欽榮（1991-1999年）
*陳永棋（1999-2003年）
*楊孫西（2004-2005年）
*洪克協（2006-2007年）
*尹德勝（2008-2009年）
*黃友嘉（2010-2011年）
*施榮懷（2012-2014年）
*李秀恒（2015-2017年）
*吳宏斌（2018-2020年）
*史立德（2021-2023年）

## 參考
媽媽！

《**媽媽！**》（***Mother!***）係一部2017年嘅美國心理恐怖驚悚電影，由達倫艾朗夫斯基執導。主演係珍妮花羅倫絲、查維亞巴頓、Ed Harris、米雪菲花。

## 演員
* 珍妮花羅倫絲 飾 媽媽
* 查維亞巴頓 飾 佢
* Ed Harris 飾 男人
* 米雪菲花 飾 女人
生活100錯

《**生活100錯**》（）係香港電視廣播有限公司嘅生活資訊節目，主持陣容有李旻芳、陸浩明、黃美棋、余德丞、何遠東、何浩文、黃建東、林穎彤（每集出其中4位主持），喺2018年1月27號到5月12號香港時間逢禮拜六20:00到20:30喺翡翠台播。節目會拆解日常生活入面嘅錯誤。

## 每集內容

## 節目調動
*2018年2月17號：本嚟由於直播賀歲煙花匯演，所以安排停播一集；後尾因為大埔公路雙層巴士失事令到政府宣佈停搞煙花，所以恢復返播出。

## 睇埋
*《健康100錯》

## 出面網頁
*生活100錯 - 主頁 - tvb.com

## 電視節目變遷
關西攻略之新年番外篇

《**關西攻略之新年番外篇**》（，日文漢字：**関西攻略の新年番外篇**）係香港電視廣播有限公司嘅遊埠節目，係《關西攻略》第三輯，介紹日本大阪過日本新年嘅習俗，由杜如風主持。節目喺2018年1月28號到2月4號香港時間逢禮拜日22:30到23:30喺翡翠台播。

## 每集內容

## 出面網頁
*關西攻略之新年番外篇 - 主頁 - tvb.com
歡姐當自強

《**歡姐當自強**》（***Joy***）係一部2015年嘅美國傳記喜劇電影，由大衛奧羅素執導。主演係珍妮花羅倫絲，飾演一位成功女企業家。

## 演員
* 珍妮花羅倫絲 飾 
* 羅拔迪尼路 飾 Rudy Mangano
* 畢列谷巴 飾 Neil Walker
紅雀特工

《**紅雀特工**》（***Red Sparrow***）係一部2018年嘅美國間諜驚悚電影，由法蘭西斯羅倫斯執導，改編Jason Matthews嘅英文同名小說《**》。主演係珍妮花羅倫絲、祖爾艾哲頓、Matthias Schoenaerts、謝洛美艾朗斯。

## 演員
* 珍妮花羅倫絲 飾 Dominika Egorova
* 祖爾艾哲頓 飾 Nathaniel Nash
* Matthias Schoenaerts 飾 Ivan Dimitrevich Egorov
* 謝洛美艾朗斯 飾 Vladimir Andreievich Korchnoi
廣告牌殺人事件

《**廣告牌殺人事件**》（***Three Billboards Outside Ebbing, Missouri***）係一部2017年嘅電影，由馬田麥當奴執導。主演係法蘭絲麥杜雯、活地夏里遜、森洛維。

## 演員
* 法蘭絲麥杜雯 飾 Mildred Hayes
* 活地夏里遜 飾 Bill Willoughby警長
* 森洛維 飾 Jason Dixon警官
縮水人間

《**縮水人間**》（）係一套2017年上畫嘅美國電影。套戲由亞歷山大比恩執導兼監製，同埋占·泰勒一齊做編劇，麥迪文、姬絲汀慧、基斯杜化華茲、周洪主演。

## 故仔
電影講述喺未來，科學家發明可以將自己身體縮細，以減少地球嘅能源消耗。當時有對夫婦喺奧馬哈遇上財務問題，佢哋決定利用新科技嘅發明縮細自己，之後可以喺實驗社區「休閒樂園」開始新生活。但佢老婆喺最後一刻拒絕進行縮細程序重離開咗佢，佢唯有留返喺新社區過佢自己嘅生活，之後同一個貧民區嘅革命者玉蘭交往，引發一連串嘅劇情。
第23屆巴西總統選舉

**第23屆巴西總統選舉**響2018年10月7號舉行第一輪投票，因為冇人攞到過半數選票贏出，要響10月28號舉行第二輪投票。

## 背景

## 選舉人
### 盧拉
2018年1月25號，巴西上訴法院三位法官維持原審對前總統盧拉受賄同洗錢罪成立嘅判決，更將刑期加長兩年半到十二年。盧拉重可以上訴到最高法院，期間唔使服刑，但係基於法例禁止被定罪嘅人參選，今次上訴判決大大降低盧拉再次參選總統嘅可能。而七十二歲嘅盧拉響聖保羅嘅集會重申自己係清白，又話上訴結果阻唔到佢為巴西繼續爭取民主嘅決心。

## 分析
### 選前
總統大選響十月舉行，盧拉係呼聲最高嘅潛在人選，而選舉法院對參選資格有最終決定權。分析擔心如果禁止盧拉參選，會刺激大批盧拉嘅支持者上街，導致政局不穩，預料盧拉會繼續上訴，希望趕得切響8月中報名參選。

## 結果
### 總統

## 攷

23
類:2018年選舉
許平和

**許平和**（；）係印尼華裔通俗小說作家，喺爪哇梭羅出世，主要係寫武俠小說。
## 出面網頁

類:小說家
類:印尼唐人
維希

**維希**（）係法國一城，阿列嘅副省會，人口有3萬。

維希亦係二戰期間維希法國嘅首都。

類:法國城市
阿爾貝維爾

**阿爾貝維爾**（），係法國一城，薩華嘅副省會，人口有2萬。

阿爾貝維爾搞過1992年冬季奧林匹克運動會。
納博訥

**納博訥**（）係法國一城，奧德嘅副省會，人口有5萬。
## 參考

## 連出去

* Gazetteer Entry
九龍佑寧堂

**九龍佑寧堂**（**Kowloon Union Church**）係香港一間英文傳道跨宗派基督新教教堂，地址喺九龍官涌佐敦道4號，而家被列為香港法定古蹟。九龍佑寧堂係香港基督教協進會嘅教會會員。

九龍佑寧堂亦借啲場地同設施畀其他基督教團體用，其中包括採用粵語傳道嘅合一堂同普通話傳道嘅信義會，同包括眾樂教會同基督路小教會。

## 歷史
英國雖然早喺1860年已佔領九龍，但直到20世紀初先至吸引較多歐籍居民，1902年克寧牧師（Rev. C.H. Hickling）喺九龍英童學校（Kowloon British School）開始宗教聚會，但喺短時間內停辦，到1905年聖安德烈堂建成後，教友轉去嗰度舉行主日崇拜。

1922年大約200名住喺九龍嘅教友簽署一封請願信，同政府申請撥地起一座類似香港佑寧堂跨宗派嘅教堂，曾捐款興建聖安德烈堂嘅保羅·遮打爵士承諾如果獲政府撥地，佢會畀建築費用。

1923年莊士敦牧師（Rev. J. Horace Johnston）抵港着手喺九龍成立聚會，首個聚會喺1924年1月第一個星期日喺中央英童學校（Central British School）舉行。同年9月19號教堂首座建築物（現今教堂嘅禮堂）開放給公眾崇拜。九龍佑寧堂喺1927年正式成立，神學上教堂隸屬基督新教，佢任命嘅主任牧師亦係由主流基督新教教會全體牧師中選出，但教堂會籍就開放畀所有事奉基督為主嘅教友。

2017年6月8日，古物諮詢委員會通過將九龍祐寧堂列為法定古蹟。

## 交通
**交通路線一覽**
; 港鐵
* █荃灣綫：佐敦站B1、B2出口
; 巴士

; 專線小巴



## 關注計劃
九龍佑寧堂每年會撥出部分資金支援香港、亞洲同世界各地一啲小團體嘅工作，2006年受惠團體包括：
* 西藏慈善團體（Tibet Charity）
* 香港外傭之家（Bethune House）
* 緬甸學童
* 四川神學院（Theological Seminary in Sichuan）
* 可愛忠實之家（Home Of Loving faithfulness）
* 傳教及關注計劃緊急基金（MOF Emergency Fund）

## 參考

* 1984年「九龍佑寧堂60周年紀念」所寫嘅文章

## 睇埋
* 香港佑寧堂
* 聖安德烈堂

## 出面網頁
* 九龍佑寧堂
* 第1032章 《九龍佑寧堂法團條例》
張魯

**張魯**（？），字**公祺**，係東漢末年到三國初年政治人物，被封過做「漢寧太守」，勢力範圍係漢中一帶，最後降於曹操。佢亦係道教五斗米道首領。
程普

**程普**（），字**德謀**，係東漢末年到三國初年政治人物，係東吳三代元勳，先後做過孫堅、孫策、孫權麾下將軍，參與過赤壁之戰。
朱然

**朱然**（），字**義封**，係三國政治人物，東吳孫權麾下嘅將領同學友。佢原名**施然**，因為過繼做佢姨丈東吳將領朱治個仔，所以改姓朱。官至左大司馬、右軍師、當陽侯。
夏侯惇

**夏侯惇**（），字**元讓**，係東漢末年到三國初年政治人物，曹魏曹操麾下嘅大將軍，曹操過身幾個月後跟住病死。佢係夏侯淵個族兄。
夏侯淵

**夏侯淵**（），字**妙才**，係東漢末年曹操麾下將領，最後畀劉備將領黃忠殺死。佢係夏侯惇個堂細佬。
商道

《**商道**》（；）係部韓國MBC嘅劇集，崔仁浩嘅小說係佢嘅原作，取材自朝鮮後期商人林尚沃嘅活動。齣劇集喺2001年播出，導演李丙勳以《醫道》、《大長今》等而知名。

## 劇組
*計劃：李丙勳
*原作：崔仁浩
*劇本：崔完圭（第1～40集）、鄭亨洙（第41～50集）
*導演：李丙勳

## 概要
19世紀，通過喺李氏朝鮮時代實存嘅豪商林尚沃（；1779年～1855年）嘅生平，展現掌握當時商圈嘅四大商幫：開城商人（松商，）、漢陽商人（京商，）、義州商人（灣商，）同東萊商人（萊商，），以佢哋爲對象，展示咗市廛（廛讀前，；即街邊店舖）同亂廛（；即就地擺賣）、客主（即駐店商人）同褓負商（即遊走商隊）等熾烈嘅商業競爭，又描寫身份上最底層嘅商人佢哋嘅世相同哀樂，又據資料展示貨幣同價值交換、人工費等各樣「實體經濟嘅具體事例」，呢啲都通過劇集逐一介紹。

## 登場人物
### 主要人物
*李在龍（細個時：孟世昌）飾 林尚沃
*:朝鮮最有名嘅巨富（1779年～1855年），純祖時靠住人參貿易賺取萬金。佢係個傳奇人物，從最初嘅卑微身份做到三品嘅龜城府使，經歷波瀾萬丈嘅人生。佢識得詩歌。佢以商道精神，爲後世所尊敬、欽慕。
*金賢珠 飾 朴多寧
*:朴周命嘅新婦（），義州松房嘅女行首。佢兼備美貌同聰明，又有好叻嘅理財才能。經過啲事緣後，本來佢作爲女人同林尚沃喺商業上冇乜緣份，但經過紆餘曲折嘅過程，佢好深噉愛上咗林尚沃。
*鄭普碩 飾 鄭治壽
*:客居喺洪得柱嘅行首，兩班出身，因爲窮，而遺恨噉斬斷過去嘅夢想，投身原本抗拒嘅商業，入咗洪得柱門下，踏上做商人嘅路。平生同林尚沃係愛恨關係，以商人關係來對決。佢有學問基礎，識得商術。
*李順載 飾 朴周命
*:松都第一嘅巨商。佢嘅信念係「無論乜嘢手段方法，賺到錢就係生意人嘅最高美德」，所以爲人冷酷，賺咗好多錢成爲巨富。佢進出喺貿易業，佢有野心要去掌握朝鮮所有嘅商權。

### 灣商
*朴仁煥 飾 洪得柱
*:義州有名嘅生意人，性格精叻，係個好鬼慳嘅孤寒種。佢好認可林尚沃。因爲朴周命嘅計略，所有店舖都畀曬松商，一時陷入絕境。
*金慈玉 飾 洪得柱老婆徐氏
*洪銀姬 飾 洪得柱嘅女洪美今
*:洪得柱嘅女。表面上傲慢、自尊心強，內心多情多感，感情豐富。起初無視林尚沃，但知咗佢份人後，就鍾意咗佢，之後做咗林尚沃嘅夫人。
*鄭明煥 飾 本店大行首金斗冠
*李熙道 飾 銅器店行首許三甫（洪美今嘅外家老表）
*洪真熙 飾 許三甫夫人（洪美今嘅外家表嬸）
*李桂仁 飾 絲綢店行首裴順卓
*車珠玉 飾 裴順卓夫人
*裴度煥 飾 絲綢店書記劉斗七
*申國 飾 大定江船團行首洪太柱（洪得柱嘅細佬）
*車潤回（音譯） 飾 灣商執事

### 柳商
*崔蘭 飾 柳商大行首于郁蘭
*柳俊錫 飾 行首
*鄭大鴻 飾 褓負商隊長
*李政勳 飾 行首

### 松商
*鄭祜根 飾 行首張石柱
*羅聖均 飾 行首金太出
*孟床訓 飾 大行首黃大虎
*白賢淑 飾 本店書記鄭素麗
*徐範植 飾 林進煥（訓練員軍官出身）
*崔在浩 飾 本店都房申浩承
*尹錫五 飾 本店都房張萬七

### 林尚沃一家
*宋在浩 飾 林峰赫
*:林尚沃嘅父親。爲咗賺錢，同林尚沃加入松商朴周命商團嘅跟尾，踏入清國嘅土地。但係朴周命出賣咗佢，令佢入罪，無辜噉斬首。
*孟世昌 飾 細個時嘅林尚沃
*羅文熙 飾 林尚沃阿媽韓氏
*全惠秀 飾 林尚沃嘅妹林尚喜
*金一雄 飾 林尚沃嘅細佬林尚延

### 雜技團
*金容建 飾 團長吉天九
*金世俊 飾 李福太
*金映錫 飾 莽太
*李雅賢 飾 秦草禮
*金有美 飾 尹采淵
*:雜技團女子。兩班嘅女。喺疫病橫行時，畀林尚沃從中救出，又將佢委託畀雜技團。佢生得靚女，識跳舞，欽慕林尚沃。

### 之外
*鄭善日 飾 純祖
*朴英知 飾 奸臣朴宗慶
*吳昇龍 飾 奸臣戶曹判書金斗植
*李周炫 飾 敬差官張銘國
*朴泰鎬 飾 初期義州府尹
*李城鎬 飾 中期義州府尹
*洪性璇 飾 後期義州府尹
*朴贊煥 飾 洪景來
*朴丙勳（音譯） 飾 禹君則
*金先東（音譯） 飾 洪總角
*金英善 飾 灣府差使
*韓熙 飾 張美鈴
*:清國浙江省出生，畀人賣咗去北京嘅妓寨，係個絕世美人，林尚沃幫佢，救佢出妓寨，之後做咗清國高官大爵嘅夫人，爲此要向林尚沃報恩。
*李淑 飾 雜工安州嬸
*宋閔亨 飾 王昭時
*李大路 飾 林尚沃貶做官奴時嘅銅器廠技工
*崔秉學 飾 紅參蒸包技工朴由哲
*林玄植 飾 泰川官衙官妓嘅老公，橋樑建設技術者楊秀東（特別出演）
*文熙遠 飾 泰川鄉班黃進士
*吳正錫（音譯） 飾 泰川官衙吏房
*李度鍊 飾 兩西御史
*姜相求 飾 平壤監營判官李明右
*趙明男 飾 右議政尹政鎬
*金鍵鎬 飾 京商大房
*鄭基成 飾 金笠
*韓浩雄（音譯） 飾 松都官衙判官

## 出面網頁
*MBC《商道》官方網站 
*《商道》，innolife.net 

類:韓國電視劇
拉利納薩爾

**拉利納薩爾**（；）係美國奧運體操隊前隊醫。2017年，佢被揭曾響過去25年以檢查或醫療為藉口，性侵156名體操隊女隊員，當中最細嘅只有6歲。2018年1月25號，佢被判坐175年監，好可能死響監獄入面。

## 參攷
*紐約時報中文網報導
*BBC中文網報導
袁海文

**袁海文**（，），係香港民主黨員，2016年開始做深水埗區議會荔枝角中選區議員，2023年卸任。

佢出選過第4屆香港區議會選舉同第5屆香港立法會選舉、第6屆香港立法會選舉，但攞唔到議席。第5屆香港區議會選舉，四年前喺旺角南選區輸畀仇振輝嘅佢轉戰新增設嘅荔枝角中，結果攞到2,353票，打贏時任荔枝角北選區議員兼力爭冧莊嘅李祺逢，四年後亦都喺同一選區成功冧莊，2023年任期屆滿，唔再連任。

## 出面網頁
* 
* 
* 

## 參考來源


類:香港理工大學舊生
鍾楚紅

**鍾楚紅**（**Cherie Chung**，）係香港電影女演員，1980年出道，代表作有《秋天的童話》、《縱橫四海》。

## 出面網頁

*
劉雪華

**劉雪華**（**Leanne Liu**，），係香港同臺灣女演員，北京出世，祖籍山東臨朐，1978年喺香港出道，做過無綫電視同亞洲電視女藝員，1985年開始過臺灣發展。
夏夢

**夏夢**（**Xia Meng**，），原名**楊濛**，係香港電影女演員，上海出世，祖籍江蘇蘇州，1951年喺香港出道，係長城電影製片三公主之一，亦係華南影聯前任會長、第五至九屆全國政協香港委員。

## 出面網頁

濛
類:第五屆全國政協委員
類:第六屆全國政協委員
類:第七屆全國政協委員
類:第八屆全國政協委員
類:第九屆全國政協委員
張敏

**張敏**（**Sharla Cheung**，），係香港電影女演員，上海出世，細個嗰陣同屋企人移民嚟香港；1986年喺香港出道，代表作有《賭聖》、《逃學威龍》。

## 政治
2019年8月18號，張敏上載五星紅旗圖片同熱愛中共嘅言論上新浪微博，成為護旗手。

## 健康
有傳媒影到張敏出街買好多煙仔，話佢有好大煙癮；同時讚中年嘅佢依然樣靚身材正，望落後生。

## 資料來源
陳雲裳

**陳雲裳**（**Nancy Chan**，），原名**陳民強**，係中國電影女演員，香港出世，1936年喺香港出道，1938年去上海發展，嗰時同胡蝶、阮玲玉、周璇齊名，被封做「中國電影皇后」。
陳民強

**陳民強**可以係指：
*陳雲裳：原名陳民強，香港已故女演員
*陳民強 (政治人)：香港親中派生意人
關南施

**關南施**（**Nancy Kwan**，），原名**關家蒨**，係出身香港嘅美國電影女演員，亦係頭一位喺西方電影出名嘅亞洲女演員，代表作係《蘇絲黃世界》。佢係中英混血兒。
區諾軒

**區諾軒**（，），人稱「區軒」，係香港泛民主派政治人，鄕下廣東增城，香港民主黨前黨員，2012年至2019年做過南區區議會利東一議員。由於佢嘅樣同南韓足球教練金判坤相似，所以有「區教練」、「翻版金判坤」嘅花名。

## 政途
區諾軒選過第5屆同第6屆香港立法會選舉都贏唔到議席，2018年3月喺第6屆香港立法會補選先至當選。

喺2015年香港區議會選舉，佢攞到3,068票，成功當選。

2019年9月，高等法院話周庭選舉呈請贏咗，同埋話區諾軒當選無效，無咗立法會議席，區諾軒去上訴。2019年12月17號，高院唔批區諾軒上訴，換言之佢無咗立法會議席。

2019年第6屆香港區議會選舉，區諾軒唔再喺利東一選區尋求冧莊，交棒畀徒弟陳欣兒，結果陳欣兒成功接棒。

### 邀請黃耀明站台被指舞弊

黃耀明喺2018年3月立法會補選期間為區諾軒站台唱歌，2021年8月2號事隔三年後兩人一齊被控選舉舞弊，話佢向選民提供娛樂，隨即引來公眾極大反彈，除咗批評事件係對民主派嘅政治打壓之外，亦關注好多親中派人士，例如梁美芬同鄭泳舜等都有呢啲相若嘅做法，點解就只係拉民主派嘅人，咁樣執法係雙重標準。

最終法庭批准區諾軒同黃耀明以2,000港元簽保守行為18個月。

## 攷

## 出面網頁

* 
* 
* 
* 
*
陳燕燕

**陳燕燕**（**Chen Yanyan**，），原名**陳茜茜**，係大中華女演員，上海出世，祖籍江蘇寧波，細個已經喺北平做童星，1930年喺上海正式出道，1949年過香港發展，1981年過臺灣發展，先後拍過近百部戲。

## 參考
伍詠薇

**伍詠薇**（**Christine Ng **，）係香港女演員，1989年參選亞洲小姐競選攞殿軍同「最上鏡小姐」獎後入行，先後做過亞洲電視同無綫電視女藝員，代表作有《》、《金枝慾孽貳》；1995年到1997年亦做過歌手，代表作有《失落於巴黎鐵塔下》。2013年同無綫電視提早解約，跟住拍過中國內地劇集、香港有線電視嘅飲食節目，同埋邵氏兄弟嘅網絡劇等等。2020年加入邵氏兄弟，現已約滿。

## 身世同屋企
伍詠薇細個喺西環觀龍樓大，屋企冇錢，早年讀同。14歲加入三合會。

### 屋企人
* 阿媽打兩份工，一份係洗碗，另一份係清潔工人
* 阿爸係葵涌一間五金工廠嘅會計文員
* 屋企五兄弟姊妹，佢排第三
** 大哥係補習天王（Richard）
** 二哥係伍緯衡（Harold）
* 第一任老公係香港安永會計師事務所高級合夥人（1938－1991）。佢哋年紀相差31年，1989年識，拍拖一年半後喺1990年12月結婚，婚禮喺麗晶酒店舉行。伍詠薇係翁氏第四任老婆，結婚13日後翁江培因心臟病發喺深圳離世。
* 第二任（現任）老公係廣告人練海棠。佢哋由黎姿介紹認識，跟住喺1999年7月1號結婚。

## 演出

### 節目主持（[[ViuTV]]）
*2020年：《埋嚟睇 埋嚟玩》
### 節目演出（[[ViuTV]]）
*2023年：《晚吹—讓我一次買個夠》第1集嘉賓
*2023年：《全民造星V》第一回合評判
*2025年：《全民造星VI》評判（第二回合［16-22集]）

### 電視劇（[[ViuTV]]）
*2020年：《歎息橋》 飾 梁淑媛（Catherine）

## 攷

## 出面網頁
* 
* 
* 
* 
* 
* 
* 
* 
* 
*
趙雅芝

**趙雅芝**（**Angie Chiu**，），係香港女演員，1975年出道，做過無綫電視女藝員，代表作有《上海灘》、《新白娘子傳奇》，1985年同無線電視約滿後亦間中到臺灣拍劇。

趙雅芝經歷過兩段婚姻，現任老公係演員黃錦燊，兩人生嘅仔黃愷傑都係做演員。
陳松伶

**陳松伶**（**Adia Chan**，），原名**陳松齡**，係香港女演員同歌手，1987年出道，係無綫電視前部頭合約女藝員，代表作有《笑看風雲》、《天地男兒》、《金裝四大才子》。

## 部分作品
### 專輯
* 2012年11月：我和TA的成名曲

## 感情生活
佢曾經同許振榮拍拖，但因為聚少離多而告終。

## 參考


## 出面網頁
*
*
*
*
*
*

松齡
錫比烏

**錫比烏**（；德文：***'，'''赫爾曼施塔特'''；[[匈牙利文]]：***'）係羅馬尼亞一座城，錫比烏縣嘅首府，位於外西凡尼亞南部，橫跨奧爾特河（）嘅支流奇濱河（），人口有15萬。

當地大部份人口都係德意志民族同埋匈牙利人。但係喺1950年代至1990年期間，有大量嘅德裔居民移居去到德國。到咗今日，錫比烏只剩返大約2000名德裔居民，包括現任羅馬尼亞總統克勞斯·約翰尼斯。
人民公敵 (電影)

《**人民公敵**》（***The Public Enemy***）係一部1931年嘅美國全有聲黑幫電影，由William A. Wellman執導，改編同無出版過嘅小說《*Beer and Blood*》。主演係占士格尼、珍哈露。

## 演員
* 占士格尼 飾 Tom Powers
* 珍哈露 飾 Gwen Allen
* Edward Woods 飾 Matt Doyle
* Joan Blondell 飾 Mamie
怒吼時代

《**怒吼時代**》（***The Roaring Twenties***）係一部1939年嘅犯罪驚悚電影，由Raoul Walsh執導，改編專欄作家嘅短篇小說《The World Moves On》。主演係占士格尼、Priscilla Lane、堪富利保加、Gladys George。

## 演員
* 占士格尼 飾 Eddie Bartlett
* Priscilla Lane 飾 Jean Sherman
* 堪富利保加 飾 George Hally
* Gladys George 飾 Panama Smith
* Jeffrey Lynn 飾 Lloyd Hart
出埃及記 (搞清楚)

《**出埃及記**》通常指舊約聖經嘅第二卷，重可以係：
*出埃及記 (電影)，2007年香港電影，由彭浩翔執導
*出埃及記：神王帝國，2014年美國電影
七聖古廟

**七聖古廟**，又叫**七聖宮古廟**，簡稱**七聖廟**，喺香港新界大埔區西貢北十四鄉官坑。七聖古廟喺明末清初時候起，由十四鄉鄉村組成嘅「東平社」、「西平社」、「南慶社」同埋「北慶社」合力建成，每一個社輪流打理一年。

## 傳說
聽講喺清朝乾隆嘅時期，有個漁夫喺毗鄰嘅帆沙排、汀洲、白沙頭一帶打魚搵食，有一晚喺帆沙排下網，只係網得石頭一大堆，喺堆石之中有七粒好特別嘅石卵，漁夫就將呢七粒石卵掟向岸邊，竟然見到七粒小火星升起一直飄到馬鞍山山麓，漁夫即時向天禱告話，如果魚獲大有收穫時，必定喺山邊建廟，報答神恩。從此漁夫就一帆風順，得償所願。因為咁就喺陳角咀山邊起咗一間叫「黃金廟」嘅屋仔作為敬拜之用，但後來竟然俾火焚燬，就有七粒小火星像流星一樣，沿住廟後山飛至官坑就失蹤咗，班鄉民覺得係神靈指示建廟嘅地點，就再發起重起新廟。

## 供奉神祇
七聖古廟正殿供奉有8個神像，前排係單一媽祖像，亦都有人話喺王母，後排喺七仙女居中最大嗰一尊係大家姐，聽村民所講係織女，係全港僅有嘅三間「七姐廟」之一，另外兩間係坪洲嘅「仙姊廟」同埋石籬嘅七聖宮，偏殿就供奉關帝。每年到咗七夕，唔少戀人拖手前來敬拜，祈求愛情圓滿順利。

## 建築同古物
七聖古廟係三開間兩進式傳統建築廟宇，廟內掛咗一口乾隆二十七年（1762年）鑄造嘅銅鐘，喺外殿聯寫住「七姐善心存愷測；聖神仁術統陰陽」同埋喺堂前高腳牌「污穢勿近」，就係喺光緒三十二年（1908年）所立嘅，並有光緒同埋民國年間重修嘅匾聯。廟前建有一幅風水牆，喺出面重有一個廣場，古裝武俠片大行其道嗰時，經常係電影公司拍攝外景嘅場地，有「武林勝地」之稱。

七聖古廟原先每歲都演戲酬神，直至七十年代，因唔少男丁去咗外國工作而停咗。喺1998年進行重修之後，原居民就重新開始，每隔三年就舉辦酬神粵劇。七聖古廟原先被評為二級歷史建築，後來因重建導致原貌盡失，喺2010年2月4號確定不予評級。

## 日治時期
香港日治時期有日軍駐紮七聖古廟，東江縱隊港九大隊西貢中隊曾經偷襲過，因為估計錯誤，俾火力強大嘅日軍擊退咗，隊員吳壽喺衝入廟嗰時頭部中彈身亡，其他隊員未能及時搶番條屍，俾日軍割咗個頭掛喺廟前榕樹上面。嗰棵越澗相連人稱「七姐橋」嘅「連理樹」，近年因為政府大興土木施工，將別名「七姐坑」或「銀河」嘅溪澗改建為明渠先至冧咗。

## 地區中心
1954年十四鄉一帶鄉村成立西貢北約鄉事委員會，七聖古廟就成為議事同埋辦公嘅地方，直到喺大埔墟嘅新會址建成先至結束。成立七聖古廟嘅「東平社」由烏溪沙村民組成，其後連埋馬鞍山一齊歸埋沙田區，而其餘三個社就仍然歸大埔區管轄嘅西貢北。

## 交通
**交通路線列表**
; 巴士

; 專線小巴



## 參考

## 參考文獻
* 《沙田文物誌》，衛慶祥 編撰，沙田民政事務處 出版，2007年
* 《香港英雄兒女》，周奕 著，利文出版社 出版，2004年，ISBN 962-988-119-5
* 《奇廟》，天涯不曉生 著，次文化堂 出版，2004年，ISBN 962-922-107-3

## 出面網頁
* 香港另外幾間的七聖宮/七姐廟/仙姊廟 開命啦資料2013/2/23
* 福山堂：七聖古廟
* 何志平：細說七夕
姬氏

**姬**係唐人姓氏，喺《百家姓》裏頭排第297位。

## 名人
*姬旦：西周政治人
*姬鵬飛：中華人民共和國國第三任外交部長
艾氏

**艾**係唐人姓氏，喺《百家姓》裏頭排第334位。

## 名人
*艾未未：中國藝術家
*艾美琦：香港藝人
*艾敬：中國大陸女歌星
*艾偉：臺灣男演員
*艾怡良：台灣女歌手。
梅氏

**梅**係唐人姓氏，喺《百家姓》裏頭排第145位。

## 名人
*梅蘭芳：中國戲曲家
*梅艷芳：香港歌手
甄氏

**甄**係唐人姓氏，喺《百家姓》裏頭排第205位。

## 名人
*甄夫人：曹魏曹丕個皇后
*甄妮：香港歌手
*甄子丹：香港武打演員
*甄啟榮：香港區議員
管氏

**管**係唐人姓氏，喺《百家姓》裏頭排第166位。

## 名人
*管仲（前720—前645）：春秋時代政治人
*管惟炎（1928—2003）：中國物理學家
*管謨業（1955—）：中國作家，筆名莫言
*管浩鳴法政牧師（1963—）：香港宗教界同政治界人物
*管鋈（1997—）：香港演員
裴氏

**裴**係唐人姓氏，喺《百家姓》裏頭排第197位。

## 名人
*裴秀：西晉政治人
*裴艷玲：中國國寶級戲曲演員
*裴勇俊：南韓演員
*裴秀智：南韓演員
佘氏

**佘**（）係唐人姓氏，喺《百家姓》裏頭排第489位。

## 名人
*佘太君：北宋將領楊業老婆
*佘詩曼：香港演員